
                                                                      Anexa 3 la H.C.L.      
REGULAMENTUL
PENTRU EFECTUAREA SERVICIULUI DE TRANSPORT PUBLIC LOCAL DE PERSOANE PRIN CURSE REGULATE ŞI CURSE REGULATE SPECIALE LA NIVELUL COMUNELOR ASOCIATE BORȘ ȘI SÎNMARTIN
CAP. I

Dispoziţii generale

ART. 1

 (1) Prezentul regulament stabileşte cadrul juridic unitar privind efectuarea serviciilor de transport public prin curse regulate şi curse regulate speciale pe teritoriul unităţilor administrativ-teritoriale ale Asociţiei de Dezvoltare Intercomunitară Transregio, anume: 
    a) servicii de transport public local de persoane prin curse regulate efectuat cu autobuze;
    b) servicii de transport public local de persoane prin curse regulate speciale efectuat cu autobuze;

 (2) Serviciile de transport public local de persoane prin curse regulate și curse regulate speciale se pot efectua numai în condiţiile respectării prevederilor prezentului regulament şi ale Caietului de sarcini al serviciilor de transport public local, ale reglementărilor în vigoare din domeniul transporturilor rutiere, precum și ale acordurilor și convențiilor internaționale la care România este parte.    

ART. 2

Organizarea şi efectuarea activităţilor specifice serviciilor de transport public local trebuie să asigure satisfacerea unor cerinţe şi nevoi de utilitate publică ale comunităţilor locale, şi anume:

a) satisfacerea cu prioritate a nevoilor de transport ale populaţiei şi ale operatorilor economici pe teritoriul unităţilor administrativ-teritoriale;

b) îmbunătăţirea siguranţei rutiere, protecţiei mediului şi calităţii transportului public local;

c) deplasarea în condiţii de siguranţă şi de confort, inclusiv prin asigurarea de risc a mărfurilor şi a persoanelor transportate, precum şi a bunurilor acestora prin poliţe de asigurări;

d) accesul egal şi nediscriminatoriu al operatorilor de transport, respectiv al transportatorilor autorizaţi, la piaţa transportului public local;

e) optimizarea funcţionării pieţei transportului public local prin asigurarea unui cadru concurenţial normal, dinamic şi loial.

ART. 3

În sensul prezentului regulament, termenii şi noţiunile utilizate se definesc după cum urmează:

1.  activitate de transport public local de persoane - suma operaţiunilor de transport care asigură, nemijlocit, deplasarea persoanelor cu ajutorul vehiculelor sau al combinaţiei de vehicule, pe distanţe şi în condiţii prestabilite, efectuate în cadrul unuia dintre serviciile prevăzute la art. 1 alin. (1);
2.  autobuz – autovehicul din categoria M2 sau M3, cu cel puțin 4 roți și o viteză maximă constructivă mai mare de 25 km/h, conceput și construit pentru transportul de persoane pe scaune sau în picioare și care are, în afara locului conducătorului, mai mult de 8 locuri pe scaune, în conformitate cu prevederile OMLPTL nr. 211/2003 pentru aprobarea Reglementărilor privind omologarea de tip și eliberarea cărții de identitate a vehiculelor rutiere, precum și omologarea de tip a produselor utilizate la acestea-RNTR 2, cu completările și modificările ulterioare;
3.  autoritate de autorizare – serviciul specializat din cadrul Asociației de Dezvoltare Intercomunitară Transregio, autorizat pentru exercitarea atribuțiilor în domeniul serviciilor de transport public local pe raza de competență a unităților administrativ-teritoriale membre prin autorizația nr. 0337/08.03.2013, licenţiat în acest scop de Autoritatea Naţională de Reglementare pentru Serviciile Comunitare de Utilităţi Publice (A.N.R.S.C.), în condiţiile legii;
4.  autorizaţie de transport - documentul eliberat de autoritatea de autorizare, prin care se atestă că transportatorul îndeplineşte condiţiile pentru accesul la efectuarea transportului public local. 
5.  caiet de sarcini al licenţei de traseu - documentul care însoţeşte licenţa de traseu, care cuprinde în principal cerinţele pentru asigurarea programului de circulaţie şi realizarea unui transport în condiţii de siguranţă şi confort;
6.  copie conformă a licenţei de transport - documentul eliberat în baza licenţei de transport de către Autoritatea Rutieră Română - A.R.R., în baza licenţei de transport pentru fiecare dintre autobuzele utilizate de operatorul de transport în efectuarea transportului rutier public de persoane;
7.  cartelă magnetică – card magnetic ce permite deplasarea utilizatorilor serviciilor de transport public local de persoane, emis conform prevederilor legale, în conformitate cu prevederile art. 7 lit. h din Ord.272/2007 al ANRSC pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane;
8.  continuitatea serviciilor – capacitatea de a asigura un serviciu neîntrerupt în rețelele de transport într-o zonă geografică determinată, în conformitate cu art. 4 pct. 13 din Directiva 2010/40/UE privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport;
9.  compensație de serviciu public – orice beneficiu, în special financiar, acordat direct sau indirect de către o autoritate competentădin fonduri publice în perioada de punere în aplicare a unei obligații de serviciu public sau în legătură cu perioada respectivă, în conformitate cu art. 2 lit. g din Regulamentul  CE nr. 1370/2007 privind serviciile publice de transport feroviar și rutier de călători;
10. date privind călătoria – date de bază, precum orare și tarife ale mijloacelor de transport în comun, necesare în vederea furnizării de informații privind călătoriile multimodale înaintea și în timpul călătoriei, pentru a facilita planificarea, rezervarea și adaptarea acesteia în conformitate cu art. 4 pct. 16 din Directiva 2010/40/UE privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport;
11. drept exclusiv – un drept care permite exploatarea anumitor servicii publice de transport de călători de către un operator de servicii publice pe o anumită rută sau rețea ori într-o anumită zonă, cu excluderea oricărui alt asemenea operator, în conformitate cu art. 2 lit. f din Regulamentul CE nr. 1370/2007 privind serviciile publice de transport feroviar și rutier de călători;
12.  licenţă de transport - documentul eliberat de Autoritatea Rutieră Română - A.R.R., în condiţiile legii, care atestă ca deţinătorul îndeplineşte condiţiile de onorabilitate, capacitate financiară şi competenţă profesională, acesta dându-i dreptul de acces la transportul rutier public;
13.  licenţă de traseu - documentul care dă dreptul operatorului de transport rutier să efectueze transport public local de persoane prin curse regulate sau curse regulate speciale cu autobuze pe un anumit traseu, conform programului de transport;
14.  obligația de exploatare – obligația care impune operatorului de transport public local de persoane autorizat și/sau licențiat ori transportatorului autorizat să efectueze serviciul respectiv în condiții de continuitate, regularitate și de asigurare a capacităților necesare de transport și să respecte condițiile impuse de autoritățile competente care acordă subvenția. Obligația de exploatare include și obligația operatorului de transport respectiv de a asigura toate serviciile complementare serviciului public de transport, respectiv: transportul bagajelor, spații pentru depozitarea bagajelor, vânzarea de bilete în interiorul vehiculelor, informarea călătorilor în timpul transportului, întreținerea și curățenia mijloacelor de transport, îmbarcarea și debarcarea pasagerilor în locuri special amenajate – gări, autogări, pontoane de acostare, condiții de confort în timpul transportului, în conformitate cu prevederile art. 7 lit. m din Ord. 272/2007 al ANRSC pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane;
15.  obligație de serviciu public – o cerință definită sau stabilită de către o autoritate competentă, pentru a asigura servicii publice de transport de călători de interes general, pe care un operator, dacă ar ține seama de propriile sale interese comerciale, nu și le-ar asuma sau nu și le-ar asuma în aceeași măsură sau în aceleași condiții fără a fi retribuit, în conformitate cu art. 2 lit. e din Regulamentul CE nr. 1370/2007 privind serviciile publice de transport feroviar și rutier de călători;
16.  obligația de transport – obligația care impune oricărui operator de transport public local de persoane sau transportatorilor autorizați să accepte și să  efectueze servicii publice subvenționate de transport în condițiile stabilite de autoritățile competente, în conformitate cu prevederile art. 7 lit. n din Ord. 272/2007 al ANRSC pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane;
17. obligația tarifară – obligația care impune operatorilor de transport public local de persoane sau transportatorilor autorizați practicarea tarifelor stabilite de autoritățile competente, contrar interesului comercial al operatorilor sau transportatorilor, impunere care rezultă fie din stabilirea tarifelor sub costurile reale, fie din respingerea cererii de majorare a anumitor tarife, în conformitate cu prevederile art.7 lit. o din Ord. 272/2007 al ANRSC pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane;
18.  persoană desemnată - persoana fizică care are calitatea de manager al activităţii de transport rutier, posesoare a unui certificat de competenţă profesională şi care este angajată pe bază de contract de muncă să conducă permanent şi efectiv activitatea de transport a operatorului de transport/transportatorului autorizat;
19.  program de circulaţie - documentul utilizat în transportul public local de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii şi intervalele de succedare a curselor;
20.  program de transport public județean – programul propus și aprobat de consiliile județene, prin care se stabilesc traseele pentru transportul public local de persoane prin curse regulate între localitățile județului, programele de circulație, capetele de traseu, stațiile publice, numărul și capacitatea autobuzelor necesare;
21.  program de transport public local - programul propus şi aprobat de autoritatea de autorizare din cadrul unei asociații de dezvoltare intercomunitară, avizat de către consiliile locale membre ale asociației și aprobat în adunarea generală a asociației de dezvoltare intercomunitare în baza mandatului primit, prin care se stabilesc: traseele pentru transportul public local de persoane prin curse regulate pe raza unităților teritorial-administrative membre ale asociației, programele de circulaţie, capetele de traseu, staţiile publice, numărul şi capacitatea autobuzelor necesare, în conformitate cu prevederile Legii nr. 51/2006 a serviciilor comunitare de utilități publice;
22. stabilirea de tarife – operațiunea de analiză și calculație a tarifelor, prin care autoritățile administrației publice locale implicate stabilesc, după caz, structura și nivelurile tarifelor, în conformitate cu prevederile art. 7 lit.c din Ord. 272/2007 al ANRSC pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane;
23. staţie publică - punctul de pe traseul unui serviciu de transport public local de persoane prin curse regulate, amenajat corespunzător, semnalizat printr-un indicator rutier şi care să aibă în dotare un panou suplimentar pe care este ataşat orarul conform căruia opresc autobuzele pentru urcarea şi coborârea persoanelor transportate;
24.  staţii pentru transportul local de persoane prin curse regulate speciale – staţiile utilizate pentru urcarea / coborârea persoanelor transportate, altele decât staţiile publice şi care asigură condiţiile minime de siguranţă pentru persoanele transportate;
25.  traseu - parcursul care asigură legătura dintre capătul de traseu de plecare și capătul de traseu de destinație, pe care se efectuează servicii regulate sau servicii regulate speciale. În funcție de amplasarea capetelor de traseu și de parcursul dintre acestea, traseele pot fi județene, interjudețene și internaționale; traseele dintr-o asociație de dezvoltare intercomunitară având ca obiect transportul rutier public de persoane prin servicii regulate sunt considerate trasee locale, în conformitate cu prevederile art.3 pct. 38 din OG 27/2011 privind transporturile rutiere;
26. transport rutier local de persoane – transportul rutier public de persoane prin servicii regulate efectuat în interiorul unei localități, precum și în limitele unei localități, precum și în limitele unei asociații de dezvoltare intercomunitare, în conformitate cu prevederile art. 3 pct. 48 din Ordonanța Guvernului nr. 27/2011 privind transporturile rutiere;
27. operatorul de transport rutier – orice întreprindere care deţine certificat unic de înregistrare, având ca obiect de activitate activitatea de transport rutier, deţinătoare a unei licenţe de transport şi care efectuează transport rutier public cu vehicule rutiere deţinute cu orice titlu, cu excepţia comodatului;
28. utilizator al serviciului de transport public local - persoana fizică sau juridică beneficiară a unui serviciu de transport public local;
29. legitimaţie de călătorie – legitimația de călătorie care îndeplinește cumulativ următoarele condiții:

- în cazul biletului:

1. corespunde prevederilor legale în vigoare la data utilizării, tariful biletului va fi aprobat prin hotărâre a  Consiliilor Locale ;

2. este validat la aparatele din mijlocul de transport în care este utilizat.

- în cazul abonamentului:

1. corespunde prevederilor legale în vigoare la data utilizării, tariful abonamentului va fi aprobat prin hotărâre a  Consiliilor Locale;

2.   este în perioadă de valabilitate;

                 3.  este validat la aparatele din mijlocul de transport în care este utilizat.
30. călătorie – utilizarea unui vehicul de transport în comun pentru deplasarea unei persoane de la un punct al traseului, definit ca staţie, la un alt punct, definit ca altă staţie, având ca lungime maximă distanţa între capetele de linii. 
ART. 4
Indiferent de forma de gestiune a serviciului de transport public local, autoritățile administrației publice locale vor urmări prin exercitarea atribuţiilor, competenţelor şi drepturilor ce le revin conform legii ca efectuarea serviciului de transport public local să se realizeze în condiţii de siguranţă rutieră, calitate şi confort şi în concordanţă cu interesul general al comunităţilor pe care le reprezintă, în conformitate cu legislaţia în vigoare.

CAP. II

Efectuarea transportului public de persoane

SECŢIUNEA 1

Principiile şi obiectivele efectuării transportului public de persoane

ART. 5 
(1) Transportul public se efectuează numai în condiţiile respectării prevederilor <LLNK 12007    92 10 201   0 55>Legii serviciilor de transport public local nr. 92/2007, ale <LLNK 12005   109180 301   0 47>Ordonanţei de urgenţă a Guvernului nr. 27/2001 privind transporturile rutiere, ale reglementărilor naționale și ale Uniunii Europene în vigoare din domeniul transporturilor rutiere, precum și ale acordurilor și convențiilor internaționale la care România este parte.
(2) Este considerat serviciu de transport public local de persoane prin curse regulate transportul public care îndeplineşte cumulativ următoarele condiţii:

(a) se efectuează de către un operator de transport rutier, astfel cum acesta este definit şi licenţiat conform prevederilor <LLNK 12005   109180 301   0 47>Ordonanţei Guvernului nr. 27/2011<LLNK 12006   102 1, sau de către un transportator autorizat, aşa cum acesta este definit şi autorizat conform prevederilor prezentei legi;

(b) se efectuează numai pe raza unităților-administrative membre ADI Transregio. În cazul în care traseul transportului pe şină depăşeşte limita acestora, acesta va fi considerat transport public local;

(c) se execută pe rute şi cu programe de circulaţie prestabilite de către ADI Transregio;

(d) se efectuează de către operatorul de transport rutier sau transportatorul autorizat cu mijloace de transport în comun, respectiv cu autobuze, troleibuze, tramvaie, deţinute în proprietate sau în baza unui contract de leasing, înmatriculate sau înregistrate, după caz, în judeţul Bihor. În condiţiile prezentului regulament, transportul realizat cu troleibuze şi tramvaie se realizează de către transportatorii autorizaţi;

(e) persoanele transportate sunt îmbarcate sau debarcate în puncte fixe prestabilite, denumite staţii sau autogări, după caz;

(f) pentru efectuarea serviciului, operatorul de transport rutier sau transportatorul autorizat percepe de la persoanele transportate un tarif de transport pe bază de legitimaţii de călătorie individuale eliberate anticipat<LLNK 1200<LLNK ;

(g) transportul cu autobuzele se efectuează numai pe bază de licenţe de traseu şi caiete de sarcini, eliberate de Autoritatea de autorizare din cadrul ADI Transregio.
ART. 6
(1)  Este considerat serviciu de transport public local de persoane prin curse regulate speciale transportul public efectuat tur-retur, pe rute şi cu programe de transport prestabilite de către beneficiarul serviciului de transport sau de către cel care a angajat serviciul privind transportul unor persoane sau al unor grupuri de persoane, şi anume: transportul copiilor, elevilor şi studenţilor la şi de la instituţiile de învăţământ, transportul salariaţilor la şi de la instituţiile la care sunt salariaţi sau transportul angajaţilor unui operator economic la şi de la locul de muncă.
(2) Transportul public local de persoane prin curse regulate speciale se poate desfăşura pe raza unităților-administrative membre ADI Transregio, sau între aceastea şi orice altă localitate de pe raza judeţului respectiv.
(3) Transportul public local de persoane prin curse regulate speciale locale sau judeţene se realizează de către operatorii de transport rutier cu autobuze deţinute în proprietate sau în baza unui contract de leasing pe bază de licenţe de traseu şi caiete de sarcini elaborate şi eliberate de Autoritatea de autorizare din cadrul ADI Transregio.
Serviciul de transport public local de persoane prin curse regulate speciale trebuie să întrunească cumulativ următoarele condiţii:
    a) se execută cu autobuze deţinute în proprietate, înmatriculate în judeţul respectiv, sau în baza unui contract de leasing, pe baza unor programe de circulaţie stabilite de către cel care a angajat transportul cu operatorul de transport rutier;
    b) se execută de către un operator de transport astfel cum este definit şi licenţiat conform <LLNK 12005   109180 301   0 47>Ordonanţei Guvernului nr. 27/2011<LLNK 12006   102 10 201   0 18>;

    c) persoanele transportate se îmbarcă şi se debarcă în staţii stabilite special, în locul unde îşi desfăşoară activitatea sau la domiciliu/reşedinţă;

    d) operatorul de transport rutier încasează de la beneficiarul transportului sau de la cel care a angajat transportul contravaloarea serviciului stabilită în conformitate cu prevederile contractului de transport încheiat între aceştia;

    e) persoanele transportate se legitimează pe baza legitimaţiei de serviciu valabile.

ART. 7
(1)  Transportul public local pe raza unităților-administrative membre ADI Transregio se poate efectua numai cu autobuze a căror stare tehnică corespunde reglementărilor specifice în vigoare, având inspecţia tehnică periodică valabilă, acestea fiind clasificate/încadrate corespunzător, conform prevederilor OMLPTL nr. 458/2002 pentru aprobarea Normelor metodologice privind clasificarea pe categorii a autobuzelor și microbuzelor utilizate pentru transporturi publice de persoane prin servicii regulate în trafic național, cu completările și modificările ulterioare.
(2)  Pentru accesul la infrastructura rutieră, vehiculele rutiere fabricate în ţară sau în străinătate, înmatriculate sau care urmează să fie înmatriculate în România, sunt supuse omologării în vederea înmatriculării ori înregistrării şi/sau inspecţiei tehnice periodice, după caz, în conformitate cu prevederile legale în vigoare.
(3) Transportul public local de persoane se efectuează numai cu vehicule rutiere destinate prin construcţie tipului respectiv de transport şi, după caz, dotate cu tahografe şi limitatoare de viteză, în conformitate cu reglementările în vigoare.
(4)  Transportul public local se efectuează cu respectarea ansamblului reglementărilor care contribuie la îmbunătăţirea siguranţei rutiere, referitoare la condiţiile pe care trebuie să le îndeplinească mijloacele de transport, infrastructura rutieră, persoanele cu atribuţii care concură la siguranţa circulaţiei şi ceilalţi participanţi la trafic.

ART. 8
(1) Efectuarea serviciului de transport public local trebuie să asigure:
a) creşterea nivelului de calitate al serviciului şi de confort al utilizatorilor serviciilor publice de transport public local de persoane prin curse regulate;
b) accesul la serviciile de transport public local şi protecţia categoriilor sociale defavorizate;
c) informarea publicului călător;
d) executarea transportului public local de persoane în condiţii de regularitate, siguranţă şi confort;

e) corelarea capacităţii de transport cu fluxurile de călători existente;

f) continuitatea serviciului de transport public local de persoane prin curse regulate;

g) corelarea curselor judeţene, interjudeţene cu cele locale pentru preluarea fluxurilor de călători din staţiile de transbordări/autogări apropiate de noduri de transport public local;

h) operatorul de transport public local va elabora şi va pune în aplicare strategii de interconectare a diferitelor tipuri de transporturi, prin puncte intermodale (feroviar, aerian), după aprobare prealabilă a ADI Transregio.
(2) Asociația de Dezvoltare Intercomunitară Transregio va controla prestarea serviciilor de transport public prin curse regulate desfășurat pe teritoriul unităților administrativ-teritoriale membre.

(3) Asociația de Dezvoltare Intercomunitară Transregio are obligația de a stabili și de a aplica strategia pe termen mediu și lung pentru extinderea, dezvoltarea și modernizarea serviciilor de transport public local de persoane, ținând seama de planurile de urbanism și amenajarea teritoriului, de programele de dezvoltare economico-socială a localității și de cerințele de transport public local, evoluția acestora, precum și de folosirea mijloacelor de transport cu consumuri energetice reduse și emisii minime de noxe.
SECŢIUNEA a 2-a

Documente necesare pentru efectuarea transportului public local de persoane

1. Transportul public local de persoane prin curse regulate

ART. 9
(1) Serviciul de transport public local de persoane prin curse regulate se atribuie Asociației de Dezvoltare Intercomunitară Transregio, în baza mandatului primit din partea consiliilor locale membre, pe bază de hotărâre de atribuire în gestiune delegată a serviciului de transport public local de persoane prin curse regulate prin atribuire directă.
(2) Asociația de Dezvoltare Intercomunitară Transregio atribuie gestiunea serviciului unui singur operator de transport rutier care va avea dreptul exclusiv de a opera în teritoriul administrativ al ADI Transregio în schimbul îndeplinirii obligațiilor de serviciu public, în conformitate cu prevederile art. 3 alin. 1 din Regulamentul nr. 1370/2007/CE.
ART. 10

Modul de organizare și funcționare a serviciului de transport public local de persoane are ca obiective:
a) garantarea accesului egal și nediscriminatoriu al operatorilor de transport și al transportatorilor autorizați la piața transportului public local;
b) garantarea respectării drepturilor și intereselor utilizatorilor serviciului de transport public local;

c) asigurarea executării unui transport public local suportabil în ceea ce privește tariful de transport;

d) recuperarea integrală a costurilor de exploatare, reabilitare și dezvoltare prin tarife/taxe suportate de către beneficiarii direcți ai transportului, denumiți în continuare utilizatori, și prin finanțarea de la bugetele locale , asigurându-se un profit rezonabil pentru operatorii de transport și transportatorii autorizați;

e) susținerea dezvoltării economice a localităților prin realizarea unei infrastructuri de transport moderne;
f) protecția categoriilor sociale defavorizate, prin compensarea costului transportului de la bugetul local;

g) dispecerizarea transportului public local de persoane realizat prin programe permanente;

h) acordarea unor facilități de transport anumitor categorii de persoane;

i) asigurarea continuității serviciilor de transport prin programele de transport sau de funcționare, după caz, corelate cu fluxurile de călători sau de mărfuri existent;
ART. 11
Serviciul de transport public local de persoane prin curse regulate pe raza de competență a unităților-administrative membre ADI Transregio se efectuează numai de către operatorul căruia i s-a delegat gestiunea acestui serviciu de către ADI Transregio.

ART. 12
(1) Operatorii de transport/transportatorii autorizaţi au obligaţia de a deţine la bordul mijlocului de transport în comun, pe toată durata transportului public de persoane prin curse regulate, următoarele documente:
a) licenţa de traseu şi caietul de sarcini al acesteia eliberat de emitentul licenței;
b) programul de circulaţie;

c) copia conformă a licenţei de transport, în cazul autobuzelor;
d) legitimaţia de serviciu valabilă a conducătorului auto, din care să reiasă că este angajat al operatorului de transport/transportatorului autorizat;

e) contractul de leasing în original ori o copie conformă cu originalul, în cazul în care autobuzul este utilizat în baza unui asemenea contract;

f) actul prin care se dovedeşte dreptul de muncă în România, în cazul conducătorilor auto străini;

g) asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport/transportatorului autorizat, în copie;

h) certificatul de competenţă profesională al conducătorului auto pentru transportul rutier public de persoane, valabil, după caz.
(2) Conducătorul mijlocului de transport în comun este obligat să prezinte la controlul în trafic documentele menţionate la alin.(1), după caz.

ART. 13
(1) Licenţa de traseu se eliberează pentru traseele cuprinse în programele de transport rutier de persoane prin curse regulate, însoţită de caietul de sarcini al acesteia şi de programul de circulaţie.

(2) Licenţa de traseu însoțită de caietul de sarcini aferent acesteia se eliberează  de Autoritatea de autorizare din cadrul ADI  Transregio, licenţiată în acest scop de Autoritatea Naţională de Reglementare pentru Serviciile Comunitare de Utilităţi Publice (A.N.R.S.C.).

ART. 14
Licenţa de traseu se eliberează în numărul de exemplare corespunzător numărului mijloacelor de transport în comun utilizat pentru efectuarea tuturor curselor prevăzute în programul de circulaţie.

2. Transportul public local de persoane prin curse regulate speciale

ART. 15
Serviciile de transport public local de persoane prin curse regulate speciale se efectuează pe teritoriul localităţii de autorizare sau între aceasta şi orice altă localitate de pe raza judeţului respectiv, numai de către operatorii de transport rutier care deţin licenţă de traseu valabilă, emisă de Autoritatea de Autorizare din cadrul A.D.I. Transregio.

ART. 16
Se consideră activitate de transport de persoane prin curse regulate speciale transportul public efectuat tur-retur, pe rute şi cu programe de transport prestabilite de către beneficiarul serviciului de transport sau de către cel care a angajat serviciul privind transportul unor persoane sau al unor grupuri de persoane, şi anume: transportul copiilor, elevilor şi studenţilor la şi de la instituţiile de învăţământ, transportul salariaţilor la şi de la instituţiile la care sunt salariaţi sau transportul angajaţilor unui operator economic la şi de la locul de muncă, conform unui grafic de circulaţie. Acest tip de transport intră sub incidenţa acestui Regulament.
ART. 17
(1) Operatorii de transport au obligaţia de a deţine la bordul mijlocului de transport pe toată durata transportului public de persoane prin curse regulate speciale, următoarele documente:

a) licenţa de traseu şi caietul de sarcini al acesteia;

b) contractul de transport încheiat între beneficiarul transportului sau persoana care a angajat transportul şi operatorul de transport rutier;

c) lista persoanelor transportate, ca anexă la contractul de transport;

d) copia conformă a licenţei de transport eliberată de Autoritatea Rutieră Română - A.R.R;

e) legitimaţia de serviciu valabilă a conducătorului auto, din care să reiasă că este angajat al operatorului de transport;

f) contractul de leasing în original ori o copie conformă cu originalul, în cazul în care vehiculul rutier este utilizat în baza unui asemenea contract;

g) asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport, în copie;

h) certificatul de competenţă profesională al conducătorului auto pentru transportul rutier public de persoane, valabil;

         i) legitimaţii de serviciu valabile, eliberate de beneficiarul transportului pentru persoanele transportate, în cazul transportului angajaţilor instituţiilor/operatorilor economici.
(2) Conducătorul mijlocului de transport este obligat să prezinte la controlul în trafic documentele menţionate la alin.(1), după caz.

ART. 18
Licenţa de traseu se eliberează în numărul de exemplare corespunzător numărului de autobuze necesar efectuării traseului.
SECŢIUNEA a 3-a

Licenţe şi autorizaţii

2. Eliberarea licenţelor de traseu pentru cursele regulate de transport public local, efectuate cu autobuze

ART. 24
(1) Licenţa de traseu se eliberează pentru traseele cuprinse în programele de transport rutier de persoane prin curse regulate, însoțită de caietul de sarcini al acesteia și de programul de circulație.

(2) Licenţa de traseu însoţită de caietul de sarcini aferent acesteia se eliberează de către Autoritatea de autorizare, pe baza deciziei unităților administrativ teritoriale membre ADI Transregio de acordare a gestiunii delegate a serviciului de transport public local de persoane prin curse regulate realizate în urma procedurii de atribuire directă și cu avizul Consiliului Județean.

(3) Licenţele de traseu se eliberează operatorilor de transport rutier în numărul de exemplare corespunzător numărului mijloacelor de transport în comun utilizat  pentru efectuarea tuturor curselor prevăzute în programul de circulație.
(4) Licenţa de traseu se eliberează pentru o perioadă de 3 ani, fără a depăşi valabilitatea programului de transport precum şi a contractului de atribuire în gestiune delegată a serviciului de transport public local efectuat prin curse regulate.
(5) În vederea obtinerii unei licenţe de traseu pentru serviciul de transport public local prin curse regulate operatorul de transport va depune la cam. 134 un dosar care va cuprinde :

a) cererea de eliberare licență de traseu pentru serviciul de transport public local prin curse regulate ;

b) dovada plăţii tarifului de eliberare a licenţei de traseu, conform anexei nr. 9.

(6) Licenţa de traseu este nominală şi nu este transmisibilă.

(7) Modelul licenţei de traseu este prevăzut în anexa nr. 2 la prezentul regulament.

(8) Caietul de sarcini aferent licenţei de traseu cuprinde:
a. staţiile publice, precum şi amplasarea acestora;
b. numărul şi capacitatea autobuzelor;
c. intervalul de succedare a curselor;
d. ora primei/ultimei plecări de la capetele de traseu;
e. zilele în care se efectuează transporturile.

(9) Modelul caietului de sarcini aferent licenţei de traseu este prezentat în anexa nr. 4  la prezentul regulament.

ART. 25
(1) Pierderea, deteriorarea sau sustragerea licenţelor de traseu se comunică de către operatorul de transport rutier la ADI Transregio, în termen de maximum 15 zile de la data constatării, acestea înlocuindu-se cu un document nou, cu plata tarifelor aferente.
(2) Pierderea sau sustragerea licenţelor de traseu se publică în Monitorul Oficial al României, Partea a III-a.
3.  Eliberarea licenţelor de traseu pentru cursele regulate speciale de transport public local, efectuate cu autobuze

ART. 26

   
1) În vederea obţinerii unei licenţe de traseu pentru serviciul de transport public local prin curse regulate speciale, operatorul de transport va depune la cam. 134 din cadrul Primăriei Mun. Oradea un dosar care va cuprinde:

a) lista cu vehiculele ce vor fi utilizate pentru prestarea serviciului şi capacitatea de transport a acestora, conform modelului anexa nr. 6;
b) copiile conforme ale licenţei de transport, în număr egal cu numărul de vehicule ce vor fi utilizate pentru prestarea serviciului, în copie;

c) graficul de circulaţie propus, care să fie în concordanţă cu programul de începere/terminare a activităţilor, respectiv cu programul de intrare/ieşire din schimb, vizat de beneficiarul transportului sau de cel care a solicitat transportul. Graficul va cuprinde orele de efectuare a curselor, pe fiecare sens de parcurs, evidenţiindu-se zilele saptamânii în care se vor efectua aceste curse, conform modelulul anexa nr.7;

d) contractul încheiat cu beneficiarul transportului, în care să fie evidenţiat programul de lucru al acestuia, în copie;

e) tabelul cu persoanele transportate, anexă la contractul de transport, întocmit de către beneficiarul transportului, conform modelului anexa nr. 8;
f) avizul pentru utilizarea stațiilor obținut de la administratorul stațiilor ;

g) documentului de plată a tarifului de eliberare, conform anexei nr. 9.
2) Contractul de transport se va încheia de către operatorul de transport separat cu fiecare beneficiar al transportului, cursa putându-se efectua pentru mai mulţi beneficiari, dacă sunt îndeplinite cumulativ condiţiile următoare:

a) graficul de circulatie propus este în concordanţă cu programul de activitate al tuturor beneficiarilor, şi este vizat de către  aceştia;

b) programul de activitate al tuturor beneficiarilor este identic;

c) beneficiarii îşi desfăşoară activitatea într-un perimetru învecinat şi sunt în relaţii comerciale directe ori indirecte care permit corelarea şi optimizarea transportului salariaţilor;

d) capacitatea de transport a vehiculelor utilizate permite transportul persoanelor nominalizate în listele întocmite de către toţi beneficiarii transportului, în condiţii de siguranţa şi confort;

ART. 27
1) Licenţa de traseu se eliberează de către Autoritatea de autorizare după prezentarea avizelor pentru staţiile utilizate pentru urcarea/coborârea persoanelor transportate. 

2) Staţiile utilizate pentru urcarea/coborârea persoanelor transportate, în cazul transportului de persoane prin curse regulate speciale, sunt altele decât staţiile publice şi trebuie să asigure condiţii minime de siguranţă pentru persoanele transportate. 
3) Traseul propus spre aprobare trebuie să fie liniar, evitându-se cu precădere zona centrală și crearea de ambuteiaje.
3) Licenţa de traseu se eliberează pentru o perioada egală cu perioada de valabilitate a contractului încheiat cu beneficiarul sau cu cel care a angajat transportul, dar nu mai mult de 3 ani. 

4) Modelul licenţei de traseu pentru curse regulate speciale este prevăzut în anexa nr. 3 la prezentul regulament.

5) Licenţa de traseu este însoţită pe toata durata efectuării transportului de caietul de sarcini aferent acesteia, în original. 

6) Caietul de sarcini aferent licenţei de traseu cuprinde: 

a) staţiile, altele decât staţiile publice, precum şi distanţele dintre acestea; 

b) orele de plecare, respectiv de sosire; 

c) zilele în care se efectuează transporturile; 

d) capacitatea autovehiculului care efectuează transportul. 

7) Modelul caietului de sarcini al licenţei de traseu pentru curse regulate speciale este prevăzut în anexa nr. 5 la prezentul regulament. 

8) Licenţa de traseu este nominală şi nu este transmisibilă. 

9) Licenţa de traseu, eliberată unui operator, nu poate fi utilizată de  către alta persoana fizică sau juridică, pentru a executa cu autovehiculele deţinute activităţi de transport public.

ART. 28

Pierderea, deteriorarea sau sustragerea licenţelor de traseu se comunică administraţiei publice locale de către operatorul de transport rutier, în termen de 15 zile de la data constatării, acestea înlocuindu-se cu un document nou, cu plata tarifelor aferente.

(1) Pierderea sau sustragerea licenţelor de traseu se publică în Monitorul Oficial al României, Partea a III-a.

 Eliberarea duplicatelor
ART. 29
  În situatia distrugerii, pierderii sau furtului autorizaţiei de transport sau a licenţei de traseu pentru curse regulate sau regulate speciale, se va elibera un duplicat, pe baza următoarelor documente, care vor fi depuse la cam. 134:
a) cererea solicitantului de eliberare a unui duplicat al documentului respectiv;
b) documentul deteriorat, după caz;
c) dovada că s-a publicat într-un ziar local pierderea, respectiv anularea documentului, după caz;
d) dovada că s-a publicat în Monitorul Oficial al României, Partea a III-a, pierderea sau sustragerea licenţei de traseu, după caz;
e) dovada plăţii tarifului de eliberare a duplicatului documentului respectiv, după caz, conform anexei nr. 9.

ART. 30
   Documentul duplicat va fi eliberat de către Autoritatea de autorizare din cadrul ADI Transregio după analizarea solicitării depuse şi va avea înscrisă menţiunea  « DUPLICAT ».
5. Înlocuirea autorizaţiei de transport sau a licenţei de traseu pentru curse regulate sau regulate speciale, ocazionată de schimbarea denumirii operatorului de transport sau a adresei sediului profesional al acestuia.
   
ART. 31
   În situaţia modificării denumirii operatorului de transport sau a sediului profesional, se va înlocui autorizația de transport, respectiv licenţa de traseu pentru curse regulate sau regulate speciale, pe baza următoarelor documente, care vor fi depuse la cam. 134:
    a) cererea solicitantului de înlocuire a documentului, în urma modificărilor survenite în datele de identificare ale operatorului;
    b) documentul vechi, în original;
    c) copiile conforme ale licentei de transport, conţinând noile date de identificare ale operatorului de transport rutier, după caz;
    d) în cazul curselor regulate speciale: actul adiţional la contractul încheiat cu beneficiarul prin care se modifică datele de identificare ale operatorului de transport rutier cuprinse în contractul iniţial. Dacă se modifică şi durata contractului, se va percepe tariful corespunzător acesteia;
    e) dovada plăţii tarifului de înlocuire a documentului, după caz, conform anexei nr. 9.

ART. 32
   Documentul nou, conţinând noile date de identificare ale operatorului, va fi eliberat de către autoritatea de autorizare, după analizarea solicitării depuse.
6. Retragerea autorizaţiei de transport, a licenţei de traseu pentru curse regulate sau regulate speciale
ART. 33
Retragerea autorizaţiei de transport, a licenţei de traseu pentru curse regulate sau regulate speciale se face de către Autoritatea de autorizare din cadrul ADI Transregio, în următoarele cazuri: 
    a) când nu mai sunt îndeplinite condiţiile care au stat la baza eliberării acesteia; 
    b) în cazul savârşirii de către operatorul de transport rutier a unor abateri grave de la prevederile caietului de sarcini aferent licenţei de traseu sau ale regulamentului pentru efectuarea serviciului; 
    c) la încetarea activităţii operatorului de transport rutier; 
    d) la retragerea licenţei de transport.
ART. 34
 (1) Se consideră abateri grave de la conduita profesională acele comportamente care:

a) afectează substanţial calitatea şi siguranţa serviciului prestat;

b) vizează încălcarea legalităţii;

c) favorizează sau realizează evaziunea fiscală;

d) contorsionează sau elimină concurenţa;

e) instituie monopolul în piaţă sau manifestă tendinţe monopoliste, neconcurenţiale.


    (2) Abaterile grave de la conduită profesională a operatorilor de transport / transportatorilor autorizati constau în:

a) folosirea de documente sau declaraţii pe propria răspundere false în autorizarea, licenţierea ori executarea serviciului respectiv;

b) practicarea de proceduri vizând realizarea sau favorizarea evaziunii fiscale;

c) încalcarea repetată a metodologiei privind modul de realizare a tarifelor pentru serviciile prestate;

d) încălcarea repetată a prevederilor contractului de atribuire în gestiune delegată a serviciului şi ale regulamentului de organizare şi efectuare a serviciului;

e) încălcarea repetată a prevederilor legale privind respectarea legalităţii, siguranţa, calitatea şi continuitatea serviciului;

f) încălcarea repetată a prevederilor privind protecţia clientului şi protecţia mediului;

g) transmiterea autorizaţiilor de transport şi a licenţelor de traseu, pentru a fi utilizate de către alte persoane juridice sau fizice;

h) folosirea conducătorilor auto care nu deţin atestat profesional sau al căror atestat are valabilitatea depăşită;

i) persoana desemnată nu a declarat că are interdicţia de a profesa, prin hotărâre judecătoreasca rămasă definitivă şi irevocabilă;

j) oprirea în staţii sau alte locuri decât cele permise de licenţă în mod repetat           ( minim 3 ori în maxim 6 luni). 

ART. 35
(1)  Programul de transport local se întocmește și se  aprobă  de  către  ADI Transregio și este prevăzut în anexa nr. 1 la caietul de sarcini al serviciului de transport public local care conține condițiile specifice privind traseele, rutele de circulație, perioadele și programul de circulație, distanța km/traseu și numărul mijloacelor de transport necesare.

     (2) Programul de transport local în zilele declarate ca sărbători legale este același cu programul de sâmbătă/duminică.
     (3) În perioada de valabilitate, programul de transport public local prin curse regulate poate fi actualizat prin hotărâre a adunării generale ADI Transregio, astfel:

     (a) prin prelungirea traseelor existente, respectiv modificarea unuia sau ambelor capete de traseu;

     (b) prin introducerea de noi trasee;

     (c) prin modificarea numărului de curse de către autoritatea locală de transport;

     (d) prin modificarea orelor din graficele de circulație;

     (e) prin introducerea de stații noi;

     (f) prin eliminarea de stații, la solicitarea operatorului de transport rutier;

ART. 36
(1) Tarifele pentru serviciul de transport public local de persoane efectuat prin curse regulate se stabilesc prin hotărâre de consiliu local de fiecare unitate administrativ teritorială membră ADI Transregio, pe traseul aferent, și sunt avizate de ADI Transregio, pe baza fundamentării realizate de către operatorii de transport. Prețurile și tarifele aferente serviciilor de utilități publice se fundamentează, cu respectarea metodologiei de calcul stabilite prin Ordinul 272/2007 al ANRSC, pe baza cheltuielilor de producție și exploatare, a cheltuielilor de întreținere și reparații, a amortismentelor aferente capitalului imobilizat în active corporale și necorporale, a costurilor pentru protecția mediului, a costurilor financiare asociate creditelor contractate, a costurilor derivând din contractul de delegare a gestiunii, și includ o cotă pentru crearea surselor de dezvoltare și modernizare a sistemelor de utilități publice, precum și o cotă de profit, în conformitate cu art. 43 (3) din Legea nr. 51/2006 a serviciilor comunitare de utilități publice.

(2) Tarifele pentru serviciul de transport public local se pot ajusta periodic pe baza cererilor primite de la operatorii de transport, prin hotărârii ale autorității administrației publice locale, în baza creșterii indicelui prețurilor de consum față de nivelul existent la data precedentei ajustări. Nivelul tarifelor pentru serviciul de transport public local de persoane se determină pe baza analizei situației economico-financiare a operatorilor de transport, precum și a influențelor reale primite în costuri, determinate de evoluția prețurilor pe economie.

(3) Tarifele pentru serviciul de transport public local se pot modifica, prin hotărâre de consiliu local de fiecare unitate administrativ teritorială membră ADI Transregio, pe traseul aferent. Modificarea tarifelor se face în baza cererilor primite de la operatorul de transport, în cazurile care conduc la modificarea majoră a costurilor ori a condițiilor de exploatare, care determină modificarea cheltuielilor cu o influență mai mare decât cea determinată de influența indicelui prețurilor de consum, pe o perioadă de 3 luni consecutiv.

(4) Orice tarif privind transportul public local de persoane se poate stabili, ajusta sau modifica, numai pe baza normelor-cadru stabilite de către A.N.R.S.C. prin Ordinul nr.272/2007. 

ART. 37
(1) Operatorul de transport public de persoane va asigura corelarea tarifului de transport cu gradul de confort și siguranță al mijlocului de transport.

Prin nivelul tarifelor de transport pentru serviciile de transport public local de persoane, suportate de către utilizatori, se vor recupera integral costurile de exploatare, reabilitare și dezvoltare, precum și prin finanțarea de la bugetele locale, asigurându-se astfel un profit rezonabil  pentru operatorul de transport, în conformitate cu art.12 alin. 3 din Ordinul 272/2007 al ANRSC.

(2) Acoperirea influențelor financiare rezultate din reduceri de tarif la legitimațiile de călătorie individuale pentru serviciul de transport public local, stabilite prin lege sau aprobate pentru anumite categorii de persoane de către consiliile locale membre și avizate de ADI Transregio sau acoperirea diferențelor dintre costurile înregistrate de operatorul de transport rutier pentru efectuarea serviciului și sumele efectiv încasate ca urmare a vânzării legitimațiilor de călătorie individuale se asigură din bugetele locale ale unităților administrativ-teritoriale membre ADI Transregio, corespunzător cu nivelul tarifelor de vânzare către populație a legitimațiilor de călătorie, în conformitate cu art. 42 alin.2 din Legea nr. 92/2007 a serviciilor de transport public local.

SECŢIUNEA a 4-a

Carduri electronice

ART. 38
(1) Operatorul de transport public local de persoane va asigura integrare tarifară prin utilizarea unui singur tip de legitimație de călătorie denumită card de călătorie, pentru toate mijloacele de transport public local de persoane prin curse regulate pentru toate unitățile administrativ teritoriale ale membrilor ADI Transregio.

(2) Cardul electronic de călătorie  - este o legitimaţie de călătorie/titlu de călătorie. Poate fi de  două tipuri: abonament şi portofel electronic (înlocuiesc biletele tipărite). 

A) Cardul electronic de tip abonament poate fi : 

           a)  nominal formatat, tipărit personalizat cu nume şi poză – netransmisibil, utilizat numai în cazul pensionarilor, veteranilor, însoţitorilor persoane invalide, elevilor, studenţilor şi altor categorii la cererea acestora;

b) nominal formatat şi netipărit (fără nume şi poză) – netransmisibil;

c) nominal pe instituţie formatat, fără personalizare cu nume şi poză – transmisibil pentru angajaţii instituţiei;

B) Cardul electronic tip portofel (are rolul de a înlocui biletele tipărite) :

a.) card nominal formatat, transmisibil (poate fi şi personalizat la cerere);

b.) card nenominal formatat, transmisibil;
2. Cardul electronic de călătorie valabil - este o legitimaţie de călătorie valabilă dacă îndeplineşte cumulativ următoarele condiţii:

- în cazul biletului:

1. corespunde prevederilor legale în vigoare la data utilizării, tariful biletului este aprobat prin hotărâre a  Consiliilor Locale ale unităților administrativ teritoriale membre ADI Transregio;

2. este validat la aparatele din mijlocul de transport în care este utilizat.

- în cazul abonamentului:

1. corespunde prevederilor legale în vigoare la data utilizării, tariful abonamentului este aprobat prin hotărâre a  Consiliilor Locale ale unităților administrativ teritoriale membre ADI Transregio;

2.  este în perioadă de valabilitate;

3.  este validat la aparatele din mijlocul de transport în care este utilizat.

3. Cardul electronic de călătorie nevalabil - abonament cu termen expirat, card portofel electronic neutilizat în acel vehicul.
4. Cardul electronic de călătorie nevalidat – cardul electronic care nu a fost trecut prin faţa validatorului din mijlocul de transport sau nu a fost confirmat prin afişaj de validator.

5. Validarea cardului de călătorie – trecerea acestuia prin faţa validatorului electronic din mijlocul de transport urmat de confirmare prin afişaj.
ART. 39
(1) Cardul electronic de călătorie poate fi încărcat cu titlurile de călătorie disponibile în oferta tarifară (bilete şi abonamente), aprobată prin hotărâre a Consiliilor Locale ale unităților administrativ teritoriale membre ADI Transregio.

(2) Cardul nominal va fi inscripţionat electronic în memoria disponibilă cu datele de identificare ale posesorului (cnp, nume, prenume, adresă) şi poate fi personalizat cu numele, prenumele, primele 6 cifre ale cnp-ului şi poza călătorului (confirmate prin prezentarea actului de identitate).

(3) Cardul tip abonament şi portofel electronic este formatat şi codat. Cardul este reutilizabil şi reîncărcabil cu date în format electronic.
ART. 40
Emiterea cardurilor electronice de călătorie:

(1) Cardurile tip abonament pot fi procurate pe baza actului de identitate, ele pot fi personalizate prin imprimare la cerere pentru categoria acelor utilizatori ce plătesc integral contravaloarea acestora. În cazul categoriilor favorizate (pensionari, veterani, însoţitori persoane invalide, elevi, studenţi, etc.) există obligaţia personalizării prin imprimare pe card a numelui şi fotografiei utilizatorului de card. La prima emitere cardul nominal suportul magnetic, este gratuit.

(2) Cardurile tip portofel pot fi procurate   de la punctele de vânzare autorizate sau de la automatele de vânzare dotate cu aparatură electronică necesară acestei proceduri. În cazul cardurilor tip portofel nenominale suportul magnetic se eliberează contra cost la valoarea de 5 lei (TVA inclus), iar în cazul cardurilor tip portofel nominal suportul este gratuit la prima emitere.
ART. 41
Încărcarea şi reîncărcarea cardurilor electronice de călătorie tip portofel

(1) Cardul tip portofel electronic se poate încărca la punctele de vânzare prestabilite cu valoarea solicitată de călător, ceea ce reprezintă contravaloarea a cel puţin două călătorii pe mijloacele de transport public. 

(2) Reîncărcarea cardului de călătorie se face la punctele de vânzare sau la automatele de vânzare dotate cu aparatura electronică necesară acestei proceduri.

ART. 42
Reînnoirea/extinderea perioadei cardurilor electronice de călătorie tip abonament

Se face prin prelungirea perioadei de valabilitate a abonamentului, prin înscriere electronică la un punct de vânzare/automat, după achitarea contravalorii acestuia.
ART. 43
Transferul informaţiilor de pe card, blocarea cardului electronic
(1) În cazul pierderii unui card nominal (personalizat sau nu) se va solicita în scris la cel mai apropiat punct de vânzare elibererarea unui alt card. Posesorul cardului legitimat cu acte de identitate poate solicita suspendarea, blocarea cardului declarat nul şi transferul informaţiilor pe un card nou. Soldul pe card este cel din momentul declarării. 
(2) În cazul nefuncţionării (distrugere, defectare sau pierderea) unui card, la solicitarea posesorului de card se face transferul de informaţii de pe un card de călătorie vechi pe unul nou emis. Soldul şi perioada de abonament rămasă se translatează pe cardul nou prin plata contravalorii transferului de 10 lei (TVA şi card magnetic inclus).
ART. 44 
(1) Cardurile electronice de călătorie tip abonament şi tip portofel electronic vor fi validate în mod obligatoriu la aparatele special montate în acest scop, imediat după urcarea în mijlocul de transport.

(2) Portofelul electronic prin validare se decrementează cu contravaloarea numărului de călătorii solicitate conform tarifelor practicate. Un card tip portofel electronic se poate utiliza la plata călătoriei a mai mulţi pasageri din acelaşi vehicul de transport în comun. Achitarea contravalorii unei călătorii pentru o persoană dă dreptul la o singură călătorie, pe o semicursă, fără întrerupere, numai în vehiculul în care a fost validat, valabilitatea acestei călătorii este de maxim 60 de minute din momentul validării, în prezenţa cardului tip portofel ce la solicitare se poate prezenta la control.
SECŢIUNEA a 5-a

Facilități la transportul public
ART. 45
(1) În conformitate cu prevederile legale, după atribuirea contractului de delegare a gestiunii serviciului de transport public local de către ADI Transregio, unitățile administrativ teritoriale membre pot acorda facilități de transport pentru următoarele categorii de persoane:

I. Facilităţi la transportul public local, obligatorii a fi acordate prin lege

Pentru serviciului de transport public local de persoane organizat de către autoritățile administrației publice locale, pe raza administrativ teritorială respectivă beneficiază de gratuitate la transport următoarele categorii de persoane:
a) veteranii şi văduvele de război, în conformitate cu prevederile Legii nr.44/1994 privind acordarea unor drepturi veteranilor şi văduvelor de razboi;

b) persoanele persecutate din motive politice, în conformitate cu prevederile Legii nr.118/1990 privind acordarea unor drepturi persoanelor persecutate din motive politice în perioada comunistă;

c) luptătorii care au contribuit la victoria revoluţiei române din decembrie 1989, în conformitate cu prevederile Legii nr. 42/1990 pentru cinstirea eroilor-martiri şi acordarea unor drepturi acestora, răniţilor şi luptătorilor la Revoluţia din 1989;

d) persoanele cu handicap grav, însoţitorii persoanelor cu handicap grav şi asistenţii personali ai persoanelor cu handicap grav în prezenţa acestora, în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap;

e) donatorii de sânge beneficiază de abonament cu reducere 50% pentru transportul în comun pe o perioada de 1 lună pentru fiecare donator, în conformitate cu prevederile Legii nr. 282/2005 şi HG 1364/2006;

b)Consiliile Locale ale unităților administrativ-teritoriale , cu respectarea dispozițiilor legale , pot stabili și alte categorii de persoane care să beneficieze de facilități la serviciul public de transport.

 (2) După atribuirea contractului de delegare de gestiune a serviciului de transport public local de către ADI Transregio, subvențiile acordate pentru persoanele care beneficiază de gratuitate la transportul public local de persoane prin curse regulate, se vor asigura în conformitate cu prevederile art. 21-24 din prezentul Regulament, în conformitate cu Caietul de sarcini, contractul de delegare a gestiunii și cu respectarea dispozițiilor legale în vigoare.

ART. 46
(1) Persoanele ce beneficiază de gratuitate la transportul public local de persoane prin curse regulate, menționate la art. 45 vor circula cu mijloacele de transport în comun pe baza legitimației de transport tip card și a buletinului sau cărții de identitate.

(2) Eliberarea legitimațiilor de transport tip card pentru persoanele care beneficiază de gratuitate la transportul public local de persoane prin curse regulate se face de către operatorul de transport la cererea persoanelor care se încadrează în condițiile prevăzute la art. 40, pe baza prezentării buletinului sau cărții de identitate și a legitimației de veteran de război/de văduvă de război/ de deținut politic/de luptător care a contribuit la victoria revoluției române din decembrie 1989, legitimația pentru transportul gratuit a persoanei cu handicap, vizată la zi, confirmarea emisă de Centrul de Transfuzie Sanguină, a cuponului de pensie și a carnetului de elev sau student.
(3) Persoanele care beneficiază de facilități la transportul public local de persoane prin curse regulate, în baza legitimațiilor de transport tip card au dreptul de a circula cu mijloacele de transport în comun pe întreg teritoriul ADI Transregio, conform hotărârii de consiliu local a fiecărei unități administrativ teritoriale membră ADI Transregio și au obligația validării cardului la fiecare utilizare a unui mijloc de transport. Nevalidarea cardului constituie contravenție și se sancționează identic cu o călătorie fără titlu de transport valabil.

(4) Plata contravalorii transportului de către autoritatea administrației publice locale pentru beneficiarii de facilități la transportul public local, stabilite prin lege sau aprobate pentru anumite categorii de persoane de către consiliile locale membre și de către adunarea generală ADI Transregio, se face în baza validării legitimațiilor de tip card în mijlocul de transport, la tariful aprobat prin hotărâre de consiliu de fiecare unitate administrativ-teritorială membră ADI Transregio.

(5) Facturile întocmite de către operator pentru fiecare categorie de persoane care beneficiază de facilități la transportul public local, vor fi însoțite, pentru fiecare unitate administrativ-teritorială membră ADI Transregio, de evidența lunară a călătoriilor efectuate de către fiecare beneficiar și care va cuprinde: CNP, nume, act de identitate, data, ora, linia de transport și numărul de înmatriculare al mijlocului de transport utilizat, pentru fiecare călătorie.

(6) Operatorul de transport public local de persoane are obligația dobândirii statutului de operator de date cu caracter personal prin înscrierea în Registrul de Evidență a Prelucrătorilor de Date cu Caracter Personal, codul numeric personal și seria/numărul actului de identitate, în conformitate cu prevederile Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, modificată și completată și a Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice.

(7) Operatorul de transport public local va asigura eliberarea legitimațiilor de transport tip card acestea fiind înregistrate și gestionate ca documente cu regim special.

(8) În cazul în care operatorul de transport efectuează atât transport public de persoane prin curse regulate locale și județene, interjudețene sau internaționale, pentru transportul local operatorul de transport va ține o evidență separată a activităților desfășurate, cu contabilitate distinctă pentru fiecare serviciu prestat, astfel încât activitățile sale, conform licențelor de transport obținute, să poată fi evaluate, monitorizate și controlate.
SECŢIUNEA a 6-a

Siguranţa rutieră

ART. 47
În scopul prevenirii cauzelor generatoare de evenimente rutiere, operatorii de transport/transportatorii autorizaţi care efectuează servicii de transport public local au obligaţia să adopte măsurile necesare pentru cunoaşterea, aplicarea şi respectarea reglementărilor legale privind siguranţa rutieră şi a condiţiilor pe care trebuie să le îndeplinească mijloacele de transport şi persoanele cu atribuţii care concură la siguranţa circulaţiei.
ART. 48
Sarcinile consilierului de siguranță sunt cele prevăzute în Regulamentul pentru desemnarea, pregătirea profesională și examinarea consilierilor de siguranță pentru transportul rutier, feroviar sau pe căile navigabile interioare al mărfurilor periculoase, aprobat prin Ordinul ministrului transporturilor, construcțiilor și turismului nr. 1044/2003, cu modificările și completările ulterioare.

ART. 49
Operatorii de transport/transportatorii autorizaţi care efectuează servicii publice de transport local au următoarele îndatoriri:

1. să respecte reglementările legale privind omologarea, înmatricularea, efectuarea inspecţiilor tehnice periodice, repararea, întreţinerea, reglarea, modificarea constructivă şi reconstrucţia mijloacelor de transport;

2. să utilizeze mijloace de transport a căror stare tehnică corespunde reglementărilor naţionale de siguranţă rutieră şi de protecţie a mediului înconjurător, cu inspecţia tehnică periodică/revizia tehnică periodică valabilă şi certificate/ clasificate/încadrate corespunzător, conform prevederilor legale în vigoare;

3. în intervalul dintre două inspecţii tehnice periodice/revizii tehnice periodice, să asigure menţinerea mijloacelor de transport într-o stare tehnică corespunzătoare, în vederea încadrării în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, utilizând în acest scop numai sisteme, echipamente, componente, entităţi tehnice, piese de schimb, materiale de exploatare şi dotări obligatorii de origine sau omologate/certificate conform legislaţiei în vigoare;

4. să monteze, prin operatori economici autorizaţi, tahografe şi limitatoare de viteză cu aprobare de model la vehiculele pentru care acestea sunt obligatorii;

5. să nu permită plecarea în cursă a vehiculelor care au tahograful sau limitatorul de viteză defect, nesigilat ori fără suficiente foi de înregistrare pentru efectuarea întregului parcurs al transportului;

6. să informeze conducătorii mijloacelor de transport şi lucrătorii mobili cu privire la regulamentele interne ale întreprinderii şi prevederile relevante ale contractelor colective de muncă;

7. să verifice pe foile de înregistrare sau pe cartelele conducătorilor auto utilizate modul în care aceştia respectă prevederile legale în vigoare privind perioadele de conducere şi de odihnă şi să ia măsurile necesare pentru a împiedica repetarea unor nereguli în acest sens;

8. să verifice funcţionarea tahografului şi a limitatorului de viteză, inclusiv cu ocazia analizării diagramelor-tahograf sau a înregistrărilor stocate în memoria cardului conducătorului auto/tahografului digital, după caz;

9. să nu permită intervenţia persoanelor neautorizate asupra tahografelor şi a limitatoarelor de viteză;

10. să angajeze transporturile şi să întocmească programul de executare a transporturilor, astfel încât conducătorii mijloacelor de transport şi lucrătorii mobili să poată respecta prevederile legale privind timpul de lucru, de odihnă şi de repaus;

11. să asigure respectarea normele de protecţie a muncii, protecţie a mediului, prevenire şi combatere a incendiilor, pe tot timpul efectuării transportului, de către conducătorii mijloacelor de transport;

12. să permită efectuarea transporturilor numai cu respectarea maselor totale maxime autorizate de autoritatea competentă și/sau în limita numărului de locuri înscris în certificatul de înmatriculare; să se asigure spații libere suficiente pentru transportul bagajelor pasagerilor și să permită transportul mărfurilor/coletelor doar în limita spațiilor disponibile;
13. să respecte şi să aplice reglementările legale în vigoare privind transportul rutier al mărfurilor periculoase;
14. să respecte procedurile ce trebuie urmate în caz de accident şi să aplice procedurile corespunzătoare pentru a preveni producerea unor noi accidente sau a unor încălcări grave ale regulilor de circulaţie;

15. să respecte întocmai legile şi reglementările specifice fiecărei categorii de transport rutier pe care o execută.
ART. 50
Responsabilităţile ce revin persoanei desemnate să conducă permanent şi efectiv activitatea de transport sunt cele stabilite prin Ordinul ministrului transporturilor nr. 761/1999 privind desemnarea, pregătirea şi atestarea profesională a persoanelor care conduc permanent şi efectiv activităţi de transport rutier, cu modificările şi completările ulterioare.

ART. 51
Conducătorii mijloacelor de transport au următoarele atribuţii şi responsabilităţi:

1. să se prezinte pentru efectuarea examinării medicale şi psihologice, iniţială şi periodică, şi să respecte recomandările comisiilor medicale şi psihologice;

2. să respecte normele şi regulile privind conducerea în condiţii de siguranţă rutieră şi conduita preventivă;

3. să respecte regulile privind prevenirea accidentelor de muncă în circulaţia rutieră;

4. să cunoască şi să respecte măsurile ce trebuie luate după un accident sau incident în ceea ce priveşte asigurarea vehiculului, protecţia personală şi a celorlalţi participanţi la trafic, protecţia mediului, protecţia bunurilor;

5. să respecte perioadele de conducere şi perioadele de odihnă, conform reglementărilor legale în vigoare, şi să utilizeze corect tahograful;

6. să nu intervină asupra tahografului sau a limitatorului de viteză pentru scoaterea acestora din uz sau modificarea caracteristicilor de funcţionare;

7. să respecte întocmai legile şi reglementările specifice fiecărei categorii de transport rutier pe care o execută;

8. să respecte executarea sarcinii de transport conform foii de parcurs primite, respectând întocmai traseul, graficele orare, opririle în toate staţiile din cursa respectivă; să respecte punctele de îmbarcare/debarcare a călătorilor; 

9. conducătorii vehiculelor au dreptul de a verifica legitimaţiile de călătorie ale utilizatorilor transportului public local, ori de câte ori se consideră a fi justificat şi necesar.

10. la observarea sau semnalarea oricărui eveniment nedorit (nerespectarea prezentului Regulament privind transportul animalelor de companie sau a unor mărfuri, respectiv manifestare indecentă prin ţinută sau comportament, a vreunui călător), conducătorul vehiculului are obligaţia de a solicita respectarea normelor de conduită ale publicului călător în mijloacele de transport în comun, aprobate prin HCL şi de a apela la ajutorul organelor abilitate (Poliţie, Jandarmerie, etc...) 
11. să supravegheze urcarea şi coborârea călătorilor, să nu plece mijlocul de transport din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei; 
12. să deschidă uşile numai după ce mijlocul de transport a fost oprit în staţie;
13. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public; 
ART. 52
Operatorii de transport/transportatorii autorizaţi care efectuează servicii de transport public local vor întreprinde o investigaţie pe linie administrativă în toate cazurile de accidente de circulaţie în care au fost angajate vehiculele utilizate, indiferent de gravitatea accidentului.

ART. 53
Rezultatele cercetării administrative vor sta la baza adoptării măsurilor ce se impun pentru eliminarea repetării cauzelor generatoare de evenimente rutiere.

SECŢIUNEA a 7-a

Condiţii privind efectuarea transportului public local de persoane

    1. Transportul public local de persoane prin curse regulate pe raza unităților administrativ teritoriale membre A.D.I. Transregio
ART. 54
Operatorii de transport/transportatorii autorizaţi vor efectua serviciul de transport public local de persoane prin curse regulate cu respectarea următoarelor obligaţii:

1. să controleze și să impună conducătorilor auto, respectarea atribuțiilor, cu obligația prealabilă de a fi aduse la cunoștiință;
2. să asigure afişarea la părţile din faţă şi laterală dreapta ale mijlocului de transport a indicativului şi a capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

3. în salonul mijlocului de transport va fi asigurată informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane;

4. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

5. să asigure vânzarea legitimaţiilor/abonamentelor de călătorie în toate staţiile stabilite de comun acord cu Consiliile locale ale celor două unități administrativ teritoriale membre A.D.I. Transregio şi nominalizate într-o anexă la hotărârea de dare în administrare, respectiv la contractul de delegare a gestiunii aprobat prin hotărârea de atribuire;

6. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

7. să emită abonamente de călătorie tip card cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

8. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

9. să asigure transportul gratuit al copiilor sub 5 ani;

10. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;
11. cel putin 10% din mijloacele de transport din dotarea operatorului de transport să fie prevăzute cu podea joasă şi acces pentru persoane cu dizabilităţi locomotorii;
12. să supravegheze urcarea şi coborârea călătorilor, să nu plece mijlocul de transport din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

13. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public;

14. să nu îmbarce călători peste capacitatea maximă admisă a mijlocului de transport;

15. să îmbarce/debarce călători numai în staţiile special amenajate, prevăzute în programul de circulaţie;
16. să oprească în toate staţiile prevăzute în graficul de circulaţie aferent licenţei de traseu, fără a opri pentru urcarea sau coborârea persoanelor transportate în alte locuri decât cele prevăzute în graficul de circulaţie;
17. în salonul vehiculului pot fi transportate numai bagajele de mână, care pot fi ţinute în mână. În salonul autovehiculului nu pot fi transportate bagajele care:

· nu se încadrează în categoria bagajelor de mână;
· conţin produse neadmise la transport;
-   sunt aşezate pe culoarul de acces sau pe platforma din faţă ori din spate a vehiculului;
18. nu se admit la transport bagajele aşezate pe scaunele libere din salonul vehiculului, chiar dacă spaţiul rămas neutilizat de către călători ar permite acest lucru;
19. nu se admit la transport bagaje voluminoase (gabarit mai mare de 0,5 x 0,5 x 1,0 m);

20. se admite transportul cărucioarelor pentru bebeluşi şi copii mici;

21. se admite urcarea in vehicul a persoanelor cu dizabilităţi locomotorii care se deplasează cu scaune cu rotile; conform legislaţiei operatorul de transport public local este obligat să se doteze cu vehicule care sunt prevăzute, din fabricaţie, cu acces special pentru aceste persoane;

22. nu se admite transportul bicicletelor în vehiculele în care nu este prevăzut special loc de  depozitare pentru ele sau suport exterior pentru transportul bicicletelor;

23. să utilizeze numai legitimaţii/abonamente de călătorie cu regim special, agreate de Consiliile locale, cu tarife aprobate prin HCL;

24. să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;

25. să asigure călătorii şi bagajele acestora pentru riscurile ce cad în sarcina operatorului de transport; 
26. nu se admite transportul animalelor vii, in vehicule;
27. să ţină evidenţa curselor sosite şi plecate, la fiecare capăt de linie;

28. să asigure înlocuirea mijlocului de transport imobilizat pe traseu;

29. să asigure, prin dispecerate şi dotări speciale, urmărirea şi coordonarea în trafic a mijloacelor de transport, de intervenţie şi de depanare, precum şi aplicarea cu operativitate a măsurilor ce se impun în caz de eveniment, incident, accident sau alte situaţii care pot afecta desfăşurarea transportului, în vederea asigurării condiţiilor asumate privind regularitatea, siguranţa şi confortul;

30. să dispună de echipaje de intervenţie şi depanare dotate corespunzător pentru degajarea drumului public sau a căii de rulare în cazul defectării mijlocului de transport, precum şi pentru intervenţii la reţeaua electrică de contact sau calea de rulare a tramvaielor, troleibuzelor etc.;

31. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu în caz de forţă majoră;

32. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

33. să asigure condiţiile de execuţie a transportului în condiţii de regularitate, siguranţă şi confort;

34. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

35. să asigure aspectul estetic corespunzător al mijlocului de transport;

36. pe părţile laterale ale mijlocului de transport va fi inscripţionată denumirea executantului transportului;

37. la bordul mijlocului de transport trebuie să existe mijloace de prevenire şi combatere a incendiilor, precum şi ciocan pentru spart geamurile în caz de necesitate;

38. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;

39. afişarea, la loc vizibil, în interiorul mijloacelor de transport, a drepturilor si obligaţiilor operatorului şi ale utilizatorilor, precum şi a sancţiunilor aplicabile în cazul nerespectării acestora.
   2. Transportul public local de persoane prin curse regulate speciale

ART. 55
Operatorii de transport vor efectua serviciul de transport public local de persoane prin curse regulate speciale cu respectarea următoarelor condiţii:

1. să utilizeze pe timpul executării transportului rutier placa de traseu, cu indicarea executantului, a traseului şi a tipului de transport;

2. să preia la transport numai persoanele nominalizate în lista cu persoanele transportate, anexă la contractul de transport încheiat cu beneficiarul serviciului;

3. să asigure preluarea persoanelor transportate din vehiculele rămase imobilizate pe traseu;

4. să asigure instruirea conducătorilor auto cu privire la obligaţiile ce le revin;

5. îmbarcarea/debarcarea persoanelor transportate trebuie să se facă în staţii stabilite special, prin Hotărâre de Consiliu Local, altele decât staţiile publice, în locul unde îşi desfăşoară activitatea sau la domiciliu/reşedinţă;

6. să oprească în toate staţiile prevăzute în graficul de circulaţie aferent licenţei de traseu, fără a opri pentru urcarea sau coborârea persoanelor transportate în alte locuri decât cele prevăzute în graficul de circulaţie;

7. să transporte persoane doar în limita numărului de locuri pe scaune înscris în certificatul de înmatriculare;
8. mijlocul de transport să nu circule cu uşile deschise sau cu pasageri pe scara acestuia;

9. să nu admită la transport în salonul autovehiculului:

a) materii greu mirositoare;

b) materii inflamabile;

c) butelii de aragaz;

d) butoaie cu carbid;

e) tuburi de oxigen;

f) materiale explozibile;

g) filme cinematografice neambalate în cutii metalice;

h) produse caustice;

i) materiale sau obiecte care prin natura, formatul ori dimensiunile lor pot produce daune sau pot murdări autovehiculul, bagajele ori îmbrăcămintea călătorilor;
j) obiecte sau mărfuri interzise la transport prin dispoziţiile legale;
10. să asigure călătorii şi bagajele acestora pentru riscurile ce cad în sarcina operatorului de transport;

11. în salonul autovehiculului pot fi transportate numai bagajele de mână, care pot fi ţinute în mână sau în plasa portpachet. În salonul autovehiculului nu pot fi transportate bagajele care:

a) nu se încadrează în categoria bagajelor de mână;

b) conţin produse neadmise la transport;

c) sunt aşezate pe culoarul de acces sau pe platforma din faţă ori din spate a autovehiculului;

12. nu se admit la transport bagajele aşezate pe scaunele libere din salonul autovehiculului, chiar dacă spaţiul rămas neutilizat de către pasageri ar permite acest lucru;

13. autovehiculele trebuie sa aibă inspecţia tehnică periodică efectuată la termen;

14. autovehiculele trebuie salubrizate, spălate şi dezinfectate;

15. la bordul autovehiculului trebuie să existe mijloace pentru combaterea şi prevenirea incendiilor, precum şi ciocan pentru spart geamurile în caz de necesitate;

16. în perioada de iarnă, autovehiculul trebuie să fie echipat corespunzător circulaţiei pe drumuri cu aderenţă scăzută;

17. autovehiculele trebuie sa fie dotate cu tahograf, care va fi în funcţiune pe toată durata desfăşurării transportului, conform reglementărilor în vigoare.

CAP. III

Drepturi şi obligaţii
ART. 56
Drepturile şi obligaţiile operatorilor de transport/transportatorilor autorizaţi care desfăşoară activităţi de transport public local prevăzute în prezentul regulament şi în caietul de sarcini al serviciului de transport public local, avizate de autoritățile administrației publice locale membre și aprobate de adunarea generală a ADI Transregio, anexate la contractul de delegare a gestiunii aprobat prin hotărâre de atribuire.
ART. 57
Operatorii de transport/transportatorii autorizaţi care îşi desfăşoară activitatea de transport public local pe baza unui contract de delegare a gestiunii  au următoarele drepturi:

a) au dreptul să întrerupă prestarea serviciului de transport public local în cazul nerespectării obligaţiilor contractuale de către autorităţile administraţiei publice locale, cu obligaţia de a notifica întreruperea prestării serviciului în termenul şi în condiţiile prevăzute în contractul de delegare a gestiunii;

b) să încaseze tarifele aferente transportului public local de persoane prin curse regulate;
c) să solicite actualizarea cu rata inflaţiei, a tarifelor aferente transportului public local de persoane prin curse regulate;
d) să includă în tarifele de transport percepute călătorilor primele de asigurare pentru aceştia şi pentru bagajele lor, precum şi pentru riscurile ce pot decurge din efectuarea operaţiunilor de transport, în cazul transportului public local de persoane prin curse regulate;

e) să utilizeze patrimoniul propriu sau concesionat pentru asigurarea serviciului public local de călători prin curse regulate;

f) să utilizeze infrastructura tehnico-edilitară a sistemului de transport public local de persoane, în condiţiile stabilite conform contractului de delegare a gestiunii;
g) să beneficieze de o despăgubire adecvată şi efectivă pentru prejudiciile aduse în caz de modificare unilaterală a contractului de delegare a gestiunii de către delegatar, fără respectarea termenelor şi condiţiilor prevăzute în acesta;

h) să ceară întreruperea serviciului în cazul în care continuarea activităţii ar conduce la crearea de prejudicii importante patrimoniului încredinţat spre administrare;

i) în cazul nerespectării obligaţiilor contractuale de către concedent, conform legislaţiei în vigoare, se pot adresa instanţei competente.
ART. 58
(1) Suplimentar, faţă de obligaţiile ce decurg din secțiunile 6 și 7 ale cap.II, operatorii de transport şi, după caz, transportatorii autorizaţi au următoarele obligaţii:

1. să respecte întocmai legile şi reglementările specifice fiecărei categorii de transport pe care o execută;
2. să asigure prestarea serviciului conform prevederilor contractuale;

3. să respecte sarcinile asumate potrivit contractului de delegare a gestiunii serviciului sau contractului de transport încheiat cu beneficiarul;
4. să respecte indicatorii de performanţă şi de calitate stabiliţi prin contractul de delegare a gestiunii serviciului sau prin contractul de transport încheiat cu beneficiarul;

5. să permită accesul liber şi nediscriminatoriu al utilizatorilor la serviciul de transport public local;

6. să asigure respectarea drepturilor utilizatorilor în efectuarea serviciului de transport public local;

7. să efectueze transportul public de persoane prin curse regulate, conform prevederilor programului de circulaţie, în condiţii de calitate, siguranţă, regularitate şi confort;

8. să asigure continuitatea serviciului de transport public local de persoane prin curse regulate;

9. să coreleze capacitatea de transport cu fluxurile de călători existente;

10. să fundamenteze şi să înainteze spre aprobare concedentului tarifele ce vor fi utilizate în activitatea de transport public local de persoane prin curse regulate;
11. să nu încarce în mod artificial costurile de operare;

12. să pună la dispoziţia publicului călător mijloace de transport care să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

13. să efectueze întreţinerea curentă, reparaţiile curente şi accidentale care se impun, în limita bugetului aprobat, la bunurile concesionate/închiriate de la concedent, conform programelor de întreţinere, reparaţii, dotări şi investiţii aprobate de acesta;

14. să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării consiliului local;
15. în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt concedentului, în vederea luării măsurilor ce se impun pentru asigurarea continuităţii activităţii;

16. să încheie şi să onoreze contractele de asigurări pentru mijloacele de transport deţinute, precum şi asigurarea călătorilor şi bunurilor acestora, conform prevederilor legislaţiei în vigoare privind asigurările;

17. să informeze permanent călătorii cu privire la traseele, programele de circulaţie, tarifele aplicate, precum şi modificarea acestora;

18. să aplice normele de protecţie a muncii specifice activităţii desfăşurate în cadrul serviciului contractat;

19. să asigure accesul organelor de control ale concedentului la informaţiile privind executarea serviciului concesionat şi modul de exploatare a mijloacelor de transport, a infrastructurii aferente şi a bunurilor concesionate/închiriate, după caz;

20. să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să se asigure respectarea programului de circulaţie şi a prevederilor reglementărilor legale în vigoare privind siguranţa rutieră;

21. să deţină la sediul social următoarele documente, în funcţie de tipul de transport public local efectuat:

a. asigurarea pentru persoanele transportate şi bagajele acestora pentru riscuri de accidente ce cad în sarcina transportatorului;

b. cărţile de identitate ale vehiculelor, în original pentru cele deţinute în proprietate, respectiv în copie pentru cele deţinute în baza unui contract de leasing;

c. contractele de leasing pentru vehiculele utilizate;

d. avizele medicale şi psihologice valabile pentru persoana desemnată să conducă permanent şi efectiv activitatea de transport rutier, precum şi pentru conducătorii auto;

e. toate documentele care atestă menţinerea condiţiilor iniţiale care au stat la baza eliberării licenţei de transport/autorizaţiei de transport şi a delegării gestiunii, după caz;
f. formularul de expediție/transport și formularul pentru aprobarea transportului în cazul transportului de deșeuri, pentru anul în curs și anul precedent;
g. documentele doveditoare din care să rezulte angajarea în condiţii legale a persoanelor cu funcţii care concură la siguranţa circulaţiei;

h. evidenţa şi planificarea inspecţiilor tehnice periodice/ reviziilor tehnice periodice pentru mijloacele de transport;

i. evidenţa accidentelor de circulaţie, documentele de cercetare administrativă a accidentelor de circulaţie, precum şi notele informative transmise ADI Transregio, în cazul accidentelor grave de circulaţie;

j. alte documente prevăzute de reglementările legale în vigoare;

22. să furnizeze autorităţii administraţiei publice locale, respectiv autorităţilor de reglementare competente conform legii, informaţiile solicitate şi să asigure accesul la documentaţiile şi la actele individuale pe baza cărora prestează serviciul, necesare verificării şi evaluării modului de prestare a serviciului;

23. să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare;

24. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

25. să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri;

26. să gestioneze serviciul public pe criterii de competitivitate şi eficienţă economică;

27. să promoveze dezvoltarea, modernizarea şi exploatarea eficientă a bazei tehnico-materiale aferente serviciului prestat;

(3) În cazul în care un operator de transport efectuează atât transport rutier public de persoane prin curse regulate locale şi judeţene, interjudeţene sau internaţionale, pentru transportul local, operatorul de transport rutier va ţine o evidenţă separată a activităţilor desfăşurate, cu contabilitate distinctă pentru fiecare serviciu prestat, astfel încât activităţile sale, conform licenţelor de transport obţinute, să poată fi evaluate, monitorizate şi controlate.
ART. 58¹
Dotarea staţiilor de autobuz cu mobilier urban şi panouri de afişaj dinamic, în staţie, a timpilor de sosire/plecare a mijloacelor de transport în comun, sunt în sarcina unităților administrativ-teritoriale membre ale ADI Transregio

ART. 59
Au calitatea de utilizatori beneficiarii serviciilor de transport public local, persoane fizice sau juridice.

ART. 60
(1) Principalele drepturi ale utilizatorilor sunt următoarele:

a) să beneficieze, liber şi nediscriminatoriu, de serviciul de transport public local;

b) să aibă acces la informaţiile publice cu privire la serviciul de transport public local. Autoritatea administrației publice locale are obligaţia de a comunica informaţii cu privire la indicatorii de calitate ai serviciului, la structura tarifară şi la clauzele contractuale care sunt de interes public;

c) să le fie aduse la cunoştinţă Hotărârile ADI Transregio cu privire la transportul public local;

d) să conteste Hotărârile ADI Transregio în vederea prevenirii sau reparării unui prejudiciu direct ori indirect provocat de acestea, în condiţiile legii;

e) să solicite şi să primească, în condiţiile legii, despăgubiri sau compensaţii pentru daunele provocate lor de operatorii de transport rutier sau de transportatorii autorizaţi, prin nerespectarea obligaţiilor asumate prin contractele de atribuire a gestiunii;

f) să sesizeze ADI Transregio de orice deficienţe constatate în efectuarea serviciilor de transport public local şi să facă propuneri vizând înlăturarea acestora;

g) să renunţe, în condiţiile legii, la serviciile contractate;

h) să fie consultaţi, direct sau prin intermediul unor organizaţii neguvernamentale reprezentative, în procesul de elaborare şi adoptare a deciziilor, strategiilor şi reglementărilor privind serviciul de transport public local;

(2) Anumite categorii de utilizatori, persoane fizice, pot beneficia , în condiţiile legii, de facilităţi pentru plata serviciului de transport public local.

ART. 61
(1) Obligaţiile utilizatorilor sunt următoarele:

a) să deţină legitimaţii de călătorie valabile sau alte documente de transport stabilite prin lege și/sau prin hotărâri ale Consiliilor locale ale unităților administrativ teritoriale membre A.D.I. Transregio;

b) să achite costul legitimaţiilor de călătorie valabile pentru călătoriile pe care le efectuează, conform tarifelor menţionate lizibil pe acestea;

c) să achite, în termenele stabilite, contravaloarea serviciului furnizat/prestat pe baza contractelor;

d) să nu aducă prejudicii bunurilor sistemelor de transport din domeniul public sau privat;
e) să aibă un comportament civilizat în raport cu personalul prestatorilor de servicii, precum şi cu ceilalţi utilizatori;
f) urcarea şi coborârea călătorilor se va face numai în staţii. 

g) să prezinte legitimaţia de călătorie la cererea personalului cu atribuţii de control a îndeplinirii obligaţiei utilizatorilor stabilite la lit. a); 
h) orice manifestare nepotrivită ce duce la deranjul călătorilor din vehicul (ţinută sau comportament indecent, agresiune verbală sau fizică, orice alt act ce periclitează condiţiile de călătorie civilizată, etc...) va atrage după sine pierderea dreptului de utilizare al legitimaţiei validate, implicit obligativitatea părăsirii salonului vehicului, adică coborârea la prima staţie. Conducătorul vehiculului poate pune în practică această prevedere.
   (2) Se interzice călătorilor:
a) să circule fără legitimaţie de călătorie valabilă; 
b) să urce, să coboare, să ţină deschise ori să forţeze deschiderea uşilor în   timpul mersului autovehiculului;

c) să călătorească pe scări sau pe părţile exterioare ale caroseriei vehiculului;

d) să arunce din vehicul orice fel de obiecte sau substanţe;

e) să deranjeze conducătorii vehiculelor în timpul exercitării funcţiunii;

f) să călătorească în cabina de conducere când aceasta este separată de interiorul vehiculului;

g) cerşitul;
h) lipirea de afişe în interiorul sau exteriorul autovehiculului; afişajul se va face numai de către personalul desemnat şi în conformitate cu dispoziţiile în vigoare;
i) comercializarea oricăror mărfuri sau obiecte;
j) murdărirea şi degradarea vehiculului, manipularea aparatelor vehiculului;
k) sprijinirea de geamuri pentru asigurarea stabilităţii în timpul mersului;
l) fumatul în autovehicul;
m) călătoria în stare de ebrietate;
n) împiedicarea de către călători a închiderii sau deschiderii uşilor; 
o) ocuparea locurilor rezervate pentru femei gravide, copii mici, invalizi şi bătrâni în     cazul în care în autovehicul au urcat astfel de călători.
(3) Legitimaţiile de călătorie trebuie validate cu ocazia fiecărei utilizări, la aparatele montate în acest scop în mijlocul de transport, imediat după urcarea în mijlocul de transport.

Legitimaţiile de călătorie valabile şi validate dau dreptul la o singură călătorie, pe o semicursă, fără întrerupere, numai în vehiculul în care au fost validate.

Transportul copiilor sub 5 ani se realizează gratuit.

Călătorii sunt obligaţi să prezinte legitimaţia de călătorie la solicitarea agenţilor constatatori.
(4) Pagubele pricinuite de călători, constatate de organele de control ale operatorilor de transport  sau ale poliţiei, vor fi suportate de cei care le-au produs.

Călătorii contravenienţi, care prin faptele lor provoacă imobilizarea mijloacelor de transport public local prin curse regulate, sunt obligaţi să plătească despăgubiri calculate în raport cu durata de staţionare a acestora, din vina lor, pe baza tarifelor propuse de operatorul de transport şi aprobate prin hotărâre de consiliu local. 

CAP. IV

Indicatori de performanţă

ART. 62
(1) Indicatorii de performanţă privind efectuarea transportului public local de persoane prin curse regulate sunt următorii:

1. numărul de curse, trasee pe care operatorul a suspendat sau a întârziat executarea transportului faţă de programul de circulaţie; nu se iau în considerare cazurile în care suspendarea sau întârzierea a fost provocată de alte vehicule rutiere parcate neregulamentar pe liniile de tramvai sau antrenate într-un eveniment rutier în zona liniilor de tramvai ; numărul de curse pe care operatorul a suspendat sau a întârziat executarea transportului faţă de programul de circulaţie nu trebuie să fie mai mare de 5% din numărul total al curselor efectuate în perioada monitorizată; 
2. numărul de trasee pe care operatorul nu a efectuat transportul public local de călători pe o perioadă mai mare de 24 de ore; numărul de trasee nu trebuie să fie mai mare de 1 şi această situaţie nu trebuie să se repete în perioada monitorizată mai mult de 2 ori;
3. numărul de călători afectaţi de situaţiile prevăzute la pct. 1 şi 2 (cifrele sunt doar estimative în baza statisticilor, calculate din media călătorilor pe vehicul în cazuri similare); nu se iau în considerare cazurile în care suspendarea sau întârzierea a fost provocată de alte vehicule rutiere parcate neregulamentar pe liniile de tramvai sau antrenate într-un eveniment rutier în zona liniilor de tramvai; numărul cumulat de călători nu trebuie să depăşească un procent de 10% din numărul călătorilor înregistraţi în aceeaşi perioadă dacă serviciul s-ar fi desfăşurat normal;
4. numărul total de mijloace de transport utilizate zilnic comparativ cu numărul necesar pentru realizarea programului de circulaţie; raportul dintre media zilnică a numărului total de mijloace de transport utilizate calculate în perioada monitorizată şi numărul zilnic necesar pentru realizarea programului de circulaţie nu trebuie să fie mai mic de 0,88;
5. numărul de reclamaţii ale călătorilor privind calitatea transportului, dintre care:

a) numărul de reclamaţii justificate, confirmate a fi reale şi care nu trebuie să depăşească un procent de 0,005% din numărul de călători înregistraţi în perioada monitorizată;

b) numărul de reclamaţii rezolvate;

c) numărul de reclamaţii la care călătorii nu au primit răspuns în termenele legale.

Nu se iau în considerare scrisorile anonime şi reclamaţiile verbale neconsemnate şi nesemnate.
6. numărul autovehiculelor atestate Euro 4 sau Euro 5 raportat la numărul toului în tal de autovehicule necesar pentru realizarea programului de circulaţie; numărul autovehiculelor nu trebuie scadă sub cel declarat în ofertă cu excepția cazului în care unele mijloace de transport sunt înlocuite cu unele superioare din punct de vedere al normelor de poluare;
7. vechimea mijloacelor de transport şi dotările de confort pentru călători nu trebuie să fie inferioare celor declarate în ofertă;

8. despăgubirile plătite de către operatorii de transport/transportatorii autorizaţi pentru nerespectarea condiţiilor de calitate şi de mediu privind desfăşurarea transportului; ele nu trebuie să fie mai mari de 10000 lei în perioada monitorizată;
9. numărul abaterilor constatate şi sancţionate de personalul împuternicit privind nerespectarea prevederilor legale; nu trebuie să fie mai mare de 2 în perioada tămonitorizată;
10. numărul de accidente de circulaţie produse din vina personalului propriu sau a operatorului de transport/ transportatorului autorizat nu trebuie să fie mai mare de 2 în perioada monitorizată;
(2) În efectuarea serviciului de transport public local se vor respecta indicatorii de performanţă prevăzuți în prezentul Regulament.                                                                                                                                                                                                                                                                                                                                                                                                                                                                                                                                       ADI Transregio poate aproba şi alţi indicatori de performanţă în efectuarea serviciului de transport public local, pe baza unor studii de necesitate şi oportunitate în care se va ţine seama de necesităţile comunităţii locale, nivelul de dezvoltare a infrastructurii tehnico-edilitare, precum şi de cerinţele reglementărilor legale în vigoare din domeniul transporturilor rutiere.

(3) Operatorii de transport/transportatorii autorizaţi vor prezenta, anual, pentru analiză şi evaluare, un raport de activitate la ADI Transregio, în care se va preciza modul în care au fost îndepliniţi indicatorii de performanţă stabiliţi prin contractul de delegare a gestiunii.

(4) Dacă în urma evaluării şi analizei, rezultă neîndeplinirea indicatorilor de performanţă, ADI Transregio va stabili un plan de măsuri care va conţine: acţiunile necesare pentru îndeplinirea indicatorilor de performanţă, termen şi responsabilităţi, precum şi sancţiunile aplicabile pentru nerespectarea acestuia.
CAP. V

Răspunderi şi sancţiuni

ART. 63
(1) Încălcarea dispoziţiilor prezentului regulament atrage răspunderea disciplinară, patrimonială, civilă, contravenţională sau penală, după caz, în condiţiile Legii serviciilor comunitare de utilităţi publice nr.51/2006, ale Legii nr.92/2007, precum şi ale actelor normative din domeniul transporturilor rutiere.

(2) Constituie contravenţie şi se sancţionează cu amendă de la 100 lei la 500 lei, persoanele fizice:

· care călătoresc cu mijloacele de transport public de persoane fără titlu de călătorie valabil sau refuză să prezinte organelor de control titlul respectiv de călătorie, care au un comportament necivilizat sau care aduc prejudicii mijloacelor de transport;

· care nu deţin legitimaţii de călătorie valabile sau alte documente de transport stabilite prin lege, acestea fiind obligate: să achite costul legitimaţiilor de călătorie valabile pentru călătoriile pe care le efectuează, conform tarifelor menţionate lizibil pe acestea, să achite, în termenele stabilite, contravaloarea serviciului furnizat/prestat pe baza contractelor, să nu aducă prejudicii bunurilor sistemelor de transport din domeniul public sau privat,  să aibă un comportament civilizat în raport cu personalul prestatorilor de servicii, precum şi cu ceilalţi utilizatori;

· pentru faptele prevăzute în art. 47 al prezentului regulament.

Utilizarea legitimaţiilor de călătorie valabile şi nevalidate constituie contravenţie şi se sancţionează cu suprataxă. Constatarea contravenţiei şi aplicarea sancţiunii cade în sarcina agenţilor constatatori.

Refuzul de a plăti biletul cu suprataxă constituie contravenţie şi se sancţionează conform normei legale în vigoare. La data constatării contravenţiei, se încheie un proces-verbal, conform modelului din anexa 10, care face parte integrantă din regulament.
 (3) Constituie contravenţie şi se sancţionează cu amendă de la 1.000 lei la 3.000 lei, conducătorul auto, pentru următoarele fapte:

a) nerespectarea prevederilor art. 4 alin.(2) şi ale art.5 alin.(5) din Legea nr.92/2007, precum şi ale art.11 alin.(2) şi art.16 alin.(2) din prezentul regulament, după caz, privind refuzul de a prezenta la control documentele corespunzătoare;

b) nerespectarea prevederilor art. 5 alin.(4) lit.c)  din Legea nr.92/2007, privind respectarea punctelor de îmbarcare/debarcare a călătorilor în cazul curselor regulate speciale şi ale art.37 pct.8 din prezentul regulament;

c)  nerespectarea prevederilor art. 4 alin.(1) lit.e)  din Legea nr.92/2007, privind respectarea punctelor de îmbarcare/debarcare a călătorilor in cazul curselor regulate şi ale art.37 pct.8 din prezentul regulament;

 (5) Constituie contravenţie şi se sancţionează cu amendă de la 10.000 lei la 30.000 lei, operatorii de transport rutier şi transportatorii autorizaţi, pentru următoarele fapte:

a) nerespectarea prevederilor art. 4 alin. (1) din Legea nr. 92/2007 privind condiţiile în care se execută transportul public local de persoane prin curse regulate şi ale art.5 din prezentul regulament;

b) nerespectarea prevederilor art. 5 alin. (2) şi (3) şi ale lit. d) a alin. (4) din Legea nr. 92/2007 privind condiţiile în care se execută transportul public local de persoane prin curse regulate speciale şi ale art.6 alin. (2) şi (3) şi ale lit. d) a alin. (4) din prezentul regulament;

c) nerespectarea obligaţiilor prevăzute în contractele de delegare a gestiunii;

d) nerespectarea prevederilor art. 30 din Legea nr.92/2007 privind persoanele juridice care pot executa transport public local de persoane sau de mărfuri şi ale art.9 alin.(1) şi (2)  din prezentul regulament;

e) nerespectarea prevederilor art. 31 din Legea nr.92/2007 privind evidenţierea distinctă în contabilitate pentru fiecare activitate desfăşurată şi ale art.44 alin. (2)  din prezentul regulament;

f) nerespectarea prevederilor art.32 alin.(1) din Legea nr.92/2007 privind respectarea regulamentelor şi caietelor de sarcini ale serviciilor de transport public local;

g) nerespectarea prevederilor art. 34 din Legea nr.92/2007, privind obligaţiile operatorilor de transport  şi transportatorilor autorizaţi în realizarea serviciului de transport public local şi ale art.40 şi art.44 din prezentul regulament;

h) nerespectarea prevederilor art. 37 alin.(7)  din Legea nr.92/2007, privind regimul legitimaţiilor de călătorie şi ale art. 40 pct. (4) din prezentul regulament;

i) nerespectarea prevederilor art. 40 din Legea nr. 92/2007, privind folosirea de către un operator de transport sau transportator autorizat a documentelor eliberate pentru alt operator de transport sau transportator autorizat şi ale art. 33 alin. (2) lit.g  din prezentul regulament;

 (7)  În cazul utilizării pentru transport a unui autovehicul fără a se deţine următoarele documente valabile, după caz, autorizaţie de transport, copia conformă a acesteia, licenţă de traseu, se suspendă dreptul de utilizare a autovehiculului, prin reţinerea de către ofiţerii şi/sau agenţii de poliţie din cadrul Poliţiei Române care au calitatea de poliţişti rutieri a plăcuţelor cu numărul de înmatriculare şi a certificatului de înmatriculare, aplicându-se şi sancţiunea contravenţională corespunzătoare.

(8) Constatarea contravenţiilor prevăzute la alin. (2)-(7) şi aplicarea sancţiunilor se fac  de către autoritatea de autorizare şi de împuterniciţii primarilor unităţilor administrativ-teritoriale membre ADI Transregio. 

(9) Controlul legitimaţiilor de călătorie se realizează de către agenţii constatatori care au calitatea de împuterniciţi ai Primarului, desemnaţi prin dispoziţie a Primarului cu respectarea prevederilor legale în vigoare la data efectuării controlului. 

Agenţii constatatori au dreptul să solicite actele de identitate, conform prevederilor legale în vigoare.

Controlul legitimaţiilor de călătorie se efectuează în mijloacele de transport, fără a se crea disconfort călătorilor.
ART. 64
Contravenţiilor prevăzute la art. 49 alin. (2) - (6) le sunt aplicabile dispoziţiile <LLNK 12001     2130 301   0 32>Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin <LLNK 12002   180 10 201   0 18>Legea nr. 180/2002, cu modificările şi completările ulterioare.
ART.  65
Prevederile prezentului regulament se vor completa cu dispoziţiile legale în vigoare.
CAP. VII DISPOZIŢII FINALE
ART.  66
Prezentul Regulament al serviciului de transport public local intră în vigoare la data atribuirii în gestiune directă a serviciului de transport public local de persoane prin curse regulate prin atribuire directă, prin încheierea contractului de atribuire în gestiune delegată a Serviciului de transport public local de persoane prin curse regulate și regulate speciale pe teritoriul administrativ al membrilor ADI Transregio.
   ANEXA nr. 1

Anexa nr. 2

	.

RO

ROMÂNIA

A.D.I. TRANSREGIO

LICENŢA DE TRASEU

Seria CRTPL nr. 0000

Servicii de transport public local de persoane prin curse regulate 
Prezenta licenţă de traseu s-a eliberat operatorului de transport rutier:
S.C. operator S.A.
Sediul profesional: Oradea, str. _____________ nr. ____

Judeţul Bihor

Valabilă de la: __________, până la __________

Eliberată în baza Licenţei de transport nr. ________

Operatorul de transport rutier poate efectua servicii de transport local de persoane pe traseul menţionat pe verso cu autovehicule având capacitatea menţionată în Caietul de sarcini anexat şi în conformitate cu acesta. 

Prezenta Licenţă de traseu este valabilă numai însoţită de Caietul de sarcini

Data eliberării 

Emitent:
Asociația de Dezvoltare Intercomunitară Transregio
Autoritatea de Autorizare
Semnătura şi ştampila:

………………………….




     (Format A4, culoare VERDE)
(Licenţa de traseu CURSE REGULATE - Verso)

Traseul:

	


Seria …………… Nr. …………………………….


                                                  
Anexa nr. 3
	.

RO

ROMÂNIA

A.D.I. TRANSREGIO

LICENŢA DE TRASEU

Seria CRTPL nr. 0000

Servicii de transport public local de persoane prin curse regulate speciale
Prezenta licenţă de traseu s-a eliberat operatorului de transport rutier:
S.C. operator S.A.
Sediul profesional: Oradea, str. _____________ nr. ____

Judeţul Bihor

Valabilă de la: __________, până la __________

Eliberată în baza Licenţei de transport nr. ________

Operatorul de transport rutier poate efectua servicii de transport local de persoane pe traseul menţionat pe verso cu autovehicule având capacitatea menţionată în Caietul de sarcini anexat şi în conformitate cu acesta. 

Prezenta Licenţă de traseu este valabilă numai însoţită de Caietul de sarcini

Data eliberării 

Emitent:
Asociația de Dezvoltare Intercomunitară Transregio
Autoritatea de Autorizare
Semnătura şi ştampila:

………………………….




 (Format A4, culoare VERDE)
(Licenţa de traseu CURSE REGULATE SPECIALE - Verso)

Traseul:

	


Seria …………… Nr. …………………………….

ANEXA nr. 4
A .D.I.  TRANSREGIO

Oradea, Piaţa Unirii 

nr.1-3
	
	                            Operatorul de transport rutier

...................................................................................


      

CAIET DE SARCINI AL LICENŢEI DE TRASEU
Seria ...... Nr. ……….........

(Se înscriu seria şi numărul licenţei de traseu pentru curse regulate)

Serviciul de transport public local de persoane prin curse regulate 

A. Denumirea traseului ....................................................

	Linia / Lungimea traseului
	Nr.de

staţie
	Denumirea staţiei

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	Zilele în care circulă
	Intervalul de succedare a curselor
	Nr.mijloacelor de transport
	Capacitatea

(nr.locuri)
	Plecări de la capetele de traseu

	
	
	
	
	Prima
	Ultima

	
	
	
	
	
	

	
	
	
	
	
	

	
	
	
	
	
	


B. Amenajările şi dotările autovehiculului: 
............................... .......................................................................

............................... .......................................................................

............................... .......................................................................

............................... .......................................................................

............................... .......................................................................

	Asociația de Dezvoltare Intercomunitară Transregio
........................

(semnătura şi ştampila)
	Operatorul de transport

........................

(semnătura şi ştampila)


ANEXA nr. 5
	A .D.I.  TRANSREGIO

Oradea, Piaţa Unirii 

nr.1-3

	Operatorul de transport rutier

..........................................................................................



              

CAIET DE SARCINI AL LICENŢEI DE TRASEU
Seria ...... Nr. ……….........

(Se înscriu seria şi numărul licenţei de traseu pentru curse speciale)

Servicii de transport public local de persoane prin curse

 REGULATE SPECIALE



A. Denumirea traseului ....................................................

	DUS
	Km
	Nr.

de

Staţie
	Denumirea staţiei
	ÎNTORS

	Ora de plecare
	
	
	
	Ora de plecare

	C1
	C2
	C3
	Cn
	
	
	
	C1
	C2
	C3
	Cn

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	



 
B. Condiţii pentru asigurarea caietului de sarcini:

    

1. Zilele în care circulă: ........................
    
2. Nr. de autovehicule necesar/Nr. de înmatriculare: ...........
    
3. Amenajările şi dotările autovehiculului: ........................
    
4. Numărul de şoferi necesar: ........................

	Asociația de Dezvoltare Intercomunitară Transregio

........................

(semnătura şi ştampila)
	Operatorul de transport

........................

(semnătura şi ştampila)


                                                                                                                                ANEXA nr. 6
Operator de transport ​​​​​​​​​​​​​​____________________________

CUI: ____________________

L I S T A
cu vehiculele ce vor fi utilizate pentru prestarea serviciului de transport 

prin curse REGULATE SPECIALE şi capacitatea de transport a acestora

Traseul : ____________________________________________________

	Nr.

crt.
	Număr

înmatriculare
	Categoria *
	Marca *
	Tip *
	Capacitate de transport **
	Confort

(clasificare RAR)
	An de

fabricaţie
	Mod de deţinere

(proprietate sau leasing)

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


*) Se înscriu în conformitate cu cartea de identitate a vehiculului

**) Numărul de locuri pe scaune, destinate pasagerilor


Pentru fiecare autovehicul din lista de mai sus, anexam urmatoarele copii:



-cartea de identitate a vehiculului ;



-certificatul de clasificare, emis de catre RAR;



-certificatul de înmatriculare;



-asigurarea de răspundere civilă auto (RCA);



-asigurarea călaătorilor şi a bagajelor acestora;



-contractul de leasing (după caz);



-copia conformă a licenţei de transport eliberată de ARR.

Data _______________

Semnătura (ştampila)

_______________

ANEXA nr. 7
	Operator de transport ​​​​​​​​​​​​​​_______________________

CUI: ____________________
	VIZAT BENEFICIAR,

(Semnătura şi ştampila)

____________________


GRAFICUL DE CIRCULAŢIE

propus pentru prestarea serviciului de transport 

prin curse REGULATE SPECIALE 

A.  Denumirea traseului ____________________________________________

	DUS
	Km
	Nr.

de

staţie
	Denumirea staţiei
	ÎNTORS

	Ora de plecare
	
	
	
	Ora de plecare

	C1
	C2
	C3
	Cn
	
	
	
	C1
	C2
	C3
	Cn

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	



 
B.  Condiţii pentru asigurarea caietului de sarcini:

    

1. Zilele în care circulă: (L, Ma, Mi, J, V, S, D)
    
2. Nr. de autovehicule necesar/Nr. de înmatriculare: _________________________
    
3. Amenajările şi dotările autovehiculului: _________________________________
    
4. Numărul de şoferi necesar: _________
C. Avize pentru utilizarea staţiilor*:
	Nr.

Crt.
	Staţia
	Numărul şi data avizului
	Valabil pâna la data de :

	
	
	
	

	
	
	
	

	
	
	
	

	
	
	
	

	
	
	
	


*) Staţiile utilizate sunt altele decât cele din transportul prin curse regulate

Data _______________

Semnătura (ştampila)

_______________

ANEXA nr. 8
Anexă la Contractul de transport nr. _________

TABEL NOMINAL

cu persoanele transportate prin  curse REGULATE SPECIALE 

Denumirea traseului ____________________________________________

	Nr.

crt.
	Numele şi prenumele
	Act de identitate
	Număr legitimaţie serviciu

	
	
	Seria
	Numărul
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Data _______________
	Operator de transport ​​​​​​​​​​​​​​

(semnătura şi ştampila)

____________________
	Beneficiar,

(Semnătura şi ştampila)

____________________










ANEXA nr. 9
                                                            Lista de tarife
	Nr.crt.
	Explicaţii


	Tarif

-lei-

	2
	Eliberarea licenţei de traseu pentru curse regulate sau regulate speciale
	300

	3
	Înlocuirea autorizaţiei de transport ocazionată de schimbarea denumirii operatorului de transport sau a adresei sediului profesional al acestuia
	500

	4
	Înlocuirea licenţei de traseu pentru curse regulate sau regulate speciale, ocazionată de schimbarea denumirii operatorului de transport sau a adresei sediului profesional al acestuia
	300

	5
	Dovada plăţii tarifului de eliberare a duplicatului autorizaţiei de transport sau a licenţei de traseu
	300


                                                                                                               


                                                                                                                 Seria: ____ nr. _______





                     





                    ASOCIAȚIA  DE  DEZVOLTARE  INTERCOMUNITARĂ  TRANSREGIO


                                                 AUTORITATEA DE AUTORIZARE


               








                                                 AUTORIZAŢIE DE TRANSPORT


                                                  nr. _________ din __________





                         pentru efectuarea transportului local de persoane cu tramvaie/troleibuze











Se autorizează  ________________________________________________________





cu sediul în Oradea, _____________________________________________________





nr. de ordine în Registrul Comerţului ________________, C.U.I. __________________





reprezentată prin persoana desemnată _______________________________����_ pentru





efectuarea serviciul public de transport local de persoane cu tramvaie/troleibuze.








Autorizaţia este valabilă de la data de _________________, până la data de





_______________��_ .





             





                                                      Autoritatea de Autorizare








44

